url: =Alungluut huai Kawlgam politics ~ Khawm Pau :: ZOMI DAILY\nposted on 5 December 2016 at 8:47 pm Lomkholna: Khawmpau, Myanmar, News\nMipi te in muangtak in mee apiakman in Kawlgambup ah gualzawhna ngah in Parliament dawlnih a uk NLD kumpi tu in kha-9 ongpha mikmek ta a, Mipi leh kiim le paam ngaihsutzah in bangmahpi seemzo naailo cileeng kikhial loding hi.\nKawlgam ah athupi peen a hi gambup ki ukna thukhunpi laihzo nailo, Gambup kilemna bawlzo nailo,Sum zuak sum leina angei mah banglaai, Laitheilo thatang suang mipi te nasep kiguanzo nailo, Pilsinna sangte leh Cidamna zato te angei mah bang laai hi.\nTua kawmkaal ah NLD in thulianpi pawlkhat phuto khasawnsawn a, tuate in Rakhiang gam Muslim singnuaimi ten palikzum te busim in buaina om, Shan gam khunglam a Mualmi thautawi te kipawl in Kawl gaalkaap te ado ban ah Sengam tawh kizom a sumzonna phualpi khaktan in busim hi.Kawlgaalkaap hun lai in Kawlten mualmi te do hi a NLD hunciang Mualmi te Kawlte do zaw mawk ahihman in NLD ading in vagik seemseem hi.\nTuabek hilo in Kawlgam sung ah kumcinglo kibuanna laang mahmah sawnsawn ahihman in hibang a kumcinglo mibuante khauhtak in thu ingkhensak un ci in Mipi te in lungphona aciang aciang ah nei sawnsawn uhhi.\nAhamsa kan lai ahi Kiteel laai a azawhgawp uh Party 13 te in Ka-long thukinkikup sam un igam muanhuainawnlo buaina tamlua ci in ngetna bawl sawnsawn uhhi. Atom in NLD kawlgam makaihzo kei uhcin Gaalkaap kumpi mah thuneihna apkik un aci ahihi.\nAlang khat lam ah lah Gaalkaap ten ongtaang khial peuhmah uhhiam cih encik kawm guul in kamei ongsiik kha omleh acih bang in napang khikhe den uhhi.\nBangmah kiseem zonailo cih peen Daw Aung San Suu Kyi ngiat in agen hi a, Ahizong in asungtawng i etciang NLD in hih aphuutkhak hamsatna te anawktan zawh nading in hanciam mahmah in lampi tuamtuam zang in nasem cih kimu hi.\nEttheih pakding in Rakhaing gam Rohingya vaai leitung gamtuamtuam in amawhsak theihloh nading leh athuman agenkhia ngamding in UN General Secretary luui Kofi Annan makaisak a, Vice President makaihna tawh Rakhaing gam a Muslim singnuaimi te vaai akancian ding palaai seh hi.Sum lei sumzuakna lam ah zong Daw Aung San Suu Kyi sidektak liang in sum leitawi leh huhna ngen in gamtuamtuam ah kawi leen keei saam hi.\nKilemna tawh kisai in Kinam kee namkim kihel in Kilemna vaaihawmpawlpi phutkhia a amautum tawk in nasep hanciam mahmah uhhi.\nHibang hamsatna tampi phukawm in dawi havangkaal ah NLD in palsatzo in Democracy diktak tawh Kawlgam ongmualsuah zodiam? Ahikei leh kileh kik in Ipului mah ahi Gaalkaap te khutsung mah itung kik diam cih peen naak lungluut huai mahmah thu ahihi. Hi vaai kitel masalo in State te Party neuneu te Minam kee te bangmah kikhuasuak zolo ding ahihi.\nPrevious: Graduation Ceremony of Pa Hang En Mang (Enpi), Master of Business Administration (MBA)\nNext: California ah Warehouse meikang hangin misi 30 cingta ~ TK Lian


timestamp: atn

url: =ZOMI TEN ZOGAM AH THU IH NEIH LOHNA\nZOMI IT TENG; ZNC/ZCD in kum 25 sung tawntung Zogam ah Zomi ten thu nei ding ,ei vai ei mah in vai hawm ding ci in a ki tangko den hi.\nKawlgam ah Constitution 1947, 1974, 2008 (UPADI) te ah ih thu neih theihna ding Article khat zong om kha lo hi.Ih gam ah thu ih neih theih lohna pen a bulpi in Constitution hang cih tel huai hi.\nZomi te Kawlgam (Burma) ah ih ki hel khakna pen Pinlong thu kimna (1947) hang hi.Tua ma in ei gam ah ei leh ei Hausa,Upa in ki om in.Mikang ten ih gam ong lak khit uh teh ong bawl sak Chin Hills Regulation Act (1896) tawh 1947- suah takna ngah dong hi.Zomi te pen Kawl gam ah peemta te hi lo,Refugee hi kha lo hi hang Pinlong ah ki Beel pawlna (Union) tawh om ding ei gam ciatah thu neih theihna Self-determination (Pinlong thu kimna nambat- 5) na hang bek tawh Burma sungah ki hel hi hang.A hih hang in tuni dong Ih Kawlgam Constitution ki bawl khempeuh leh thu nei kici khempeuh in Pinlong thu kimna awl mawh lo uhi.\nZogam ah Zomi ten thu nei in, Zomi te vai Zomi te mah in vai ih hawm theih na ding pen gam buppi Upadi Constitution pen Pinlong thu kimna bulphuh in Federal Constitution a hih masak kul hi.Tua man in ZNC/ZCD in Pinlong nihna sap kul ci in 2010-October 24, ZNC 22,birthday in Kalay pan thu ki suah in tu ni dong a ki zom toto lai hi.\nHih thu teng ki bul lot nuam ih hih man in minam party tawh ki ding hi.ei guak hilo in minam it teng ki pawlna Taizinta party 8 leh ki lemna bawl teng pawl 17 tawh Pinlong bulphuh ding a ki tang koko hi.Tu lai tak NLD tawh zong Updi puah ding vai Komiti ki phuan khawm hi.\nEi minam party tawh ding kei in Kawl party te bel leng a mau party Policy ah Federal vai ki tam muh lo a hih teh ei vai ei mah in gennuam thu sung nuam ih hih man in, Minam party tawh hamsa pi in ki ding cih ong tel un.Zomi party in Kum -5 -sung kha sum san theihna ding MP peuh Vuanzi peuh ki ngaih sun masa lo in 2008-Constitution gelh phat ding ki lim ngaih sun zaw hi.\nZomi te leh Taizinta te a ding pen,ih minim party te bek mah in,ki sem khia zo ding cih kitel a hih man ei zong ih minam party tawh ki ding hi. Cih nopna ah ih minam party te bek in Constitution puahna ah ki hel in thu ki sung zo bek ding cih hi.Kawl party te bel leng tua thu ki kupna ah ei te ki hel zolo ding hihang a hang in Kawl party te CEC ah ei te ki hel lo ih hih teh thu kikupna ah zong ki lut zolo ding cih tel sa hi.\nDemocracy dik tak gam te ah Central leh State government thu neihna te,sep theih ding te, Constitution ah kician tak khen linlian pah hi. Ei a pen Constitution ah kician tak in khenna omlo,ban ah Hlutdaw (Parliament) thu neihna,President thu neihna cih te ki cian omlo hi.\nTu laitak mipi gengen Leitang vai zong Hlutdaw thu kimna bek tawh hih ding pen ngaih muan om tuan lo hi.Hlutdaw ah Kawlmi mahmah tam pen tua ban ah gal kap te 25% leh USDP te tam pen ahih teh a mau utut in a deih hunhun in ong khel zel ding uh cih muhsa hi.\nEi deih taktak pen gam buppi thu khun Upadi, Constitution ah State/Division Government ten a gam a lei ah kician tak thu neihna (power) om masak kul zaw ki sa hi.Tua a hih man in ,ZCD party zong ih minam buppi ong van zo pen ding ci in ngaih sunni.A sem ta bek hi kha lo hi nang zong na ut nak leh (or) Minam na it taktak leh lut in sem thei hi uh teh.\nMianam it taktak ih gam ih puah nop taktak leh a ki sep theihna din mun siksan pen Minam party bek om hi. lungdam Kamlian\nmobdro for iphone ap link\n3/6/2017 06:15:12 am\ndetail article with best info.


url: =Sean nuntakna – Zomi News Journal\nPosted on June 3, 2016 by thangmuan502@gmail.com in Article // 0 Comments\nADS\t*Sean Stephenson Nuntakna Kiukhatpan Thalakna *\n> Sean pen May 5,1979 kumin guh le tang gina neilo sa in hong suakkhia hi. Siavuante in dam zolo ding a sihpah dingin lamen uh ahih manin a Nu le pate kiangah, “Dam zolo dinga sihpah ding hi,” a ci uh hi. Chicago Children’s Hospital ah khoi in kem uh a, hong dam khuasuak sam hi. A hun saupi nat le sat tawh kidim hi.\n> A nuntak tei hangin a pumpi mi cia, sia cia pha loin pi thum (3 ft: 91 cm) bek pha ahih manin tuphah pei nei(wheelchair) zangin nungta hi.\n> Haksatna tampi kawmkal panin hong kalsuan toin mipi mai ah thugen dan cih khawng hong kisin to a, kum 17 a phakin mipi mai ah thugen ta hi.\n> Make-A-Wish Foundationte huhna tawh 1998 kumin Tony Robbins tawh hong kimu kha a, tuapa in makaih in nuntak kalsuan zia le mipi mai ah thugen dan cihte hong hilh hi.\n> Pilna hong sin to a kum 2001 kumin DePaul University pan Bachelor’s degree in Political Science hong ngah hi. Hih University ah a kah lai in President Bill Clinton le Illinois Congressman Bill Lipinski-te kepna huhna ngah hi.\n> Hi bangin ama natna tawh haksatna a tuah ciangin midangte huh theih nading lunggulhna tawh Bennett/Stellar University ah Neuro-linguistic programming and Hynotherapy sin beh a, tua a sinna zom toin 2004 kumin American Pacific University pan Doctor of Clinical Hyponotherapy ngah hi.\n> Thugen siam mahmah ahih manin khatvei thu a gen ciangin a tawmpen $ 15,000 pan $ 30,000 tawh kicial hi.\n> November 2009 kumin “Three Foot Giant” cih thulu tawh “The Biography Channel” te’n ama thu le amah suaksak uh hi.\n> Kum 2012 September 14 in Mindie Kniss tawh kiteeng hi.\n> Laibu hoih mamah zong gelhkhia a\n1). How You(th) Can Succeed!: Transforming Dreams into Reality for Young Adults(2001)\n2). Get Off Your “But” !: How to End Self-Sabotage and Stand Up for Yourself(2009) cihte ahi hi.\n> Tulaitakin Therapist; Author; moyivational speaker hi-in La Grange, Illinois ah om uh hi.\n* Thalakna *\n~ Sean leitungah mihing in hong piancil ni-in Siavuante’n dam zolo ding cih mahleh hong dam hi. A dam tei hangin mi bangin duang cing le picing takin dam khuasuak hi lo hi. Himah leh ama hong kalsuan toto a, mite sangin lawhcing gualzo zaw khat hong suak hi. Na nuntakna ah gina loin mibang zo kei phial mah lecin hanciam in kalsuan teitei lecin na thugen, na lasak, na laigelhte in man nei dinga lawhcinna na ngah ding hi.\n~ Mel le sa ah mi banglo; duang le din ah mi banglo himah leh lungkia loin hanciam teiteina hangin leitungah mi manpha khat hong suak hi. Na mel na sa, na duang, na pil na siamna in cin na sa kei phial zongin lungkia loin hanciam teitei lecin na tangthu zaknop in mite thangahna hong suak ding hi.\n*** Lai sim mimal kim hi tungtawn in tha thak a ngah dingin Topa’n thupha hong pia tahen! Leave a comment Cancel reply\tYour email address will not be published.CommentName *


url: =USA, Tulsa pan Siama Cian Nuam Cing (Lungtak khuami) in hongnusia :: ZOMI DAILY\nUSA, Tulsa pan Siama Cian Nuam Cing (Lungtak khuami) in hongnusia\nposted on 26 July 2020 at 12:32 pm Lomkholna: Dahpihna, News, ZIUSA, Zomi\nMangpha Siama Cian Nuam Cing (Kum 65) Lianzaw Beh – Zogam Lungtak khuami USA gam Oklahoma State, Tulsa ateng (MCC ) Pawlpi i associate Rev. Khup Sian Mung zi Siama Cian Nuam Cing in abeisa July 17,2020 in Tuap natna tawh hongnusia chih thu izak man in ZIUSA kipawlna mintawh dahpihna i pulak hi.\nSiama Nuam Cing pen Zomite kipawl khopna Zomi Innkuan Oklahoma ah member khat leh ZIUSA Genvai member onglut thukhun pom ni 10/31/2019 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nSiama Nuam Cing luanghawm tawh anunungpen hunzatkhop ding hong tungding Tuesday July 28,2020 11:00am in (MCC) Pawlpi makaih na tawh South Tulsa Baptist Church ah hunbawlna neihkhit ciang, Memorial Park Cemetery ah aluanghawm Rev.Dr.Kham Khan Khai in lei sung ah tuh na nei ding hi.\nMore: 2020 kum ih Zogam MP ding kua ihteel tam? ~ Thang Za Tuan\nSiama Nuam Cing hong nusiatna hanga adahakap alungleng khuangai Innkuan pih tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi, Zomi Innkuan USA, Inc.)\nPrevious: USA, Florida pan Lia Niang Tawi Kim (Leilum, kum 18) in hongnusia\nNext: Na Naingangyi cih uh bang ahia? ~ Kap Lian\nTulaai Leitung Thuthang Tuamtuam Updates November 25, 2014\nIndonesia, Bali tuikulh tungah gunkuang 40 phialbang mei kanggawp\nA minthang boxing ki tumsiam pa tung pan thalakna\nMalaysia gamsung ah kum 19 tawh numeino khat Doctor suakding\nNute’ hong itna tawh kizom, kammal kilawm pawlkhat\nApasal tawh lupkhopding nial ahih manin, anumeivan Acid ki buahsak\nPart II Leitungah laibu ta zolo takpi dinghi\nNa Bukmun Khan In ~ Khat Thang


url: =Tuni Pasian Kammal: (March 6, 2018) :: ZOMI DAILY\nTuni Pasian Kammal: (March 6, 2018)\nposted on 6 March 2018 at 9:25 pm UTC+9:30 Lomkholna: Biakna, Kammal, News\na) “Tua laitakin leitung mikhempeuh a kisim na dingin Kaisar kumpi pa Augustas in thu a pia hi. Kurinias in Siria gam menzi a sep lai takin hih kisim na a masa pen ahi hi. Mi khempeuhte in kisim dingin amau khua ciatah a pai uh hi. Josef in zong David suanh ahih ciangin, a kidong sa Mary tawh [kisim dingin], Galile gam Nazareth khua panin Judah gam Bethlehem kici khua ah a pai uh hi. (Luka 2:1-4, TDB)\nb) “Jesus tawh misuam nih, a ziat lam khat a veilam khat, singlamteh tungah a khai hi. Lai Siangtho sungah, “Thu palsat mite tawh amah [akisim khawm hi],” acih na thu tua laitak in a tang’tung hi. (Maku 15:27, TDB)\n1) Pasian in leitung mi-a hong pian ciangin leitung mite kisimna ah hong kisim khawm ngiat hi.\n2) A min dingin a suahzawh ni giat ni, a vun at ni-in Jesus kici min khum theih dingin hong phuak hi. (Lk 2:21)\n3) Jesus in singlamteh tungah a sih dong thumangin kiniamkhiatin misuamte tawh kisim khawm hi. (Fil 2:8)\n4) Jesus in eite hong it manin Pasian ahihna pan mihing ahih na-ah sila limla in hong pai a, a kigo ding tuuno bangin paulo hamloin a sih dong kiniamkhiatin hong thuak bangin, eite zong sihtan phain sawltakte tawh kisim khawm in, atawp dong umin, zui-in Topa’ ading nna sem ni. (Mal 3:18)\n5) Tua hileh eite zong nuntakna laibu sungah vantung gam luah ding nungzuipite tawh kisim khawmsak ding hi hangh. (Mang 21:27)\nRev En Cin Pau\nNext: Abraham Lincoln leh Edwin M. Stanton thu kineih


url: =Used 2017 Yamaha YZ250F Motorcycles in Herkimer, NY | Stock Number: N/A\nVERY NICE BIKE. FRESH SERVICE. CLEAN


url: =ZYA Branch Office Honna Kinei\nIndia gam Manipur State, Zomite' sungah Zomi Khangno Kipawlna (ZYA) maban manawtto zelin, abeisa September 1,2014 ni-in Suangdawh khua ah ZYA Kapkhovung Block Office zumkhen honna nei uh a, Zinmangpi akicial Pu Thang Lian Pau (President- ZRO) in zum inn honna nei-in, Pastor Let Za Thang Guite (Area Pastor of EBC Suangdawh)in Topa' tungah ap-na nei cih kiza hi.\nTua banah Upa(Dr) G.Chinkholian (Chief of Suangdawh) zong Guest of Honour in kihel a, Chief Host in T.Goukhomang (President, ZYA Gen HQ) leh Guest of Honour Lungthul MDC tangin T.Kam Za Cin te kihelthei uh hi. Functional President in Pu Gin Suan Hau (MLA Singngat A/C) zong kihelthei hi. ZYA office hon ma deuhin PHED in Centre fund NRDWP zanga Suangdoh Water Supply Scheme(Tanky) kibawl pen Pu Gin Suan Hau (MLA) in honna nei in, Chief Host in Upa (Dr) G.Chin Kho Lian kihel hi. Functional President in Thonglet Baite, EE/ PHED/CCPur, Guests of Honour in Zam Lun Mung (Contractor), banah Lian Za Pau Samte (President, SSPP Gen HQ), T.Kamzachin leh T.Goukhomang, (President, ZYA Gen HQ)te pang uh a, Special Invitee in Pu Thang Lian Pau (President, ZRO) in pang hi.\nZYA Block office leh Water Supply scheme honna hunpi pen Suangdawh Community Hall sung mipi kikhopna sungah ZRO President Pu Thanglianpau @ Sia Pau in a thugenna ah, " Haksatna na tuah hun ciang bekin lawm deihte hi loin, lungdam hun ciangin zong lawm kisam hi" ci-in genkhia hi. Abeisa 1997-98 hun lai in no Paite-te’ ci-in hong kisap le Paite kici Zomi i hi ve le, Vaiphei’ hong ci leh ei Zosuante i ci hi. Tua ahih manin tu in bang dinmun ah i om ta hiam? ci-in mipite tungah dotna nei hi. Manipur -Churachadpur sunga Zomite' buai hun lai a, i kahna khitui gahte tu in Pasian in hong gualzawhpih in Siamsinna pawl (Student)lam ah ZSF hong pia ta hi. Bang hangin ZSF cih a kigen ciangin ko Zillai, ko Khangthak Zuunpawl, ko Siamsin pawlte, ko Sangnaupangte ci tuam sese ding i hiam? cih thute dotna neih beh hi.\nZRO President in a gen behna ah," Pasian in ZYA thupha hong pia semsem ahihna tawh kizui in, Zomi maban ah hatzaw a i kalsuanna dingin i dah i kah hun ciang bek ading Lawm (Friend) deihte hilo in, i lungdam hun le gualzawh hun in zong Lawm (Friend) a deih minmte hih sawmin, ei ipumpi i it bangin, minampihte it hun mahmah ta hi" cih nasiatak gen hi. Hih ZYA Suangdawh zunkhen honna le Water Supply Scheme honna ah mipi tampitak paikhawm uh a, Bawng 2 le Vok 1 tawh nitak anvaakna nasiatak kinei cih kiza hi.


url: =US Actress minthang Lauren Bacall sita (kum 89) :: ZOMI DAILY\nposted on 13 August 2014 at 10:25 am Lomkholna: Celebrity, News, Sawltak, World\n1940s kumpek pan aminthang mahmah US Actress Lauren Bacall pen Tuesday ni in sita hi ci’n The Bogart Estate in genkhia hi. Amah pen leitung ah kum 89 sungbang anuntak khitciang in leitung anusia ahihi.\nLauren Bacall pen “To Have and Have Not” leh “The Big Sleep” cih Film te panin hongminthang mahmah a, leitungbup hong kizel in min hongngah mahmah hi.\nAsihna ahang Report tuamtuam in ki genmah taleh Actress Lauren Bacall pen lungtang khawlvat Stroke hiding in ki ummawhphot cihi.\nHumphrey Bogart Estate pan Tweeter ah agenkhiatna ah “With deep sorrow, yet with great gratitude for her amazing life, we confirm the passing of Lauren Bacall” ci’n tangkokhia uhhi.\nDahna lianpi tawh Actress Lauren Bacall sihna tangkokhia uh a, ahi zongin ama nuntakna manphatak in azangthei ahih manin, anutsiat meltheih tanau te’n ki saktheihpih, kipak mahmah uhhi. Tuabang in eizong ih nuntak zawhding athupi mahmah nahihtuak gige hi. ZD Sawltak\nLauren Bacall (/ˌlɔːrən bəˈkɔːl/, born Betty Joan Perske; September 16, 1924 – August 12, 2014) was an American actress and singer known for her distinctive voice and sultry looks. She was named the 20th greatest female star of Classic Hollywood cinema by the American Film Institute, and received an Academy Honorary Award from the Academy of Motion Picture Arts and Sciences in 2009, “in recognition of her central place in the Golden Age of motion pictures.” Wiki\nPrevious: Zomi te Kampau kheelhuai\nNext: Bible Sunday kici ngei napi Bible Day kici ta ~ Sia Khoi Lam\nVanleng sungah veihpekna hangin kitotna piang, Emergency Landing ki bawlpihliang\nVideo: Inndawl 5 pan akiasuk naupang khat ahunlap in inndawl 2 na ah kimanthei bilbel\nKa tuakkhak thu ~ Lengtong Pauno


url: =zomi.net in nangma mapan pihna kisam - Zomi Community Network - Your Network\nzomi.net in nangma mapan pihna kisam\nPosted by Zomi Community Network on July 25, 2010 at 8:27pm in General Forum\nDear Zomi.net member:\nA dam ding in hong lamen ungh. Zomi.net ah member khat na hih man in hih e-mail a ngah kha nahi hi.\nJuly 06, 2010 ni in thu zaksakna leh huh ngetna email khat hong ki khak khin hi.\nA hi zong in, i lametna bang lo in i website i zop(run) suak zawh na ding in August 20, 2010 ni ma in i ki sap a hi sum leh paai te ngahna nei nai lo mawk i hih man in hih email hong ki khak beh a hihi.\nHong ki zaksak sa mah bangin i Zomi.net in a beisa hun in Ning Premium package aki zang hi a, kha (1) in $ 4.95 ta a bei pen Do Khan Khup, New York, in hong siksak zel a hihi.\nTu in ahih leh i theih sa mah bangin Ning Network te in free service pia nawn lo a hih man in abeisa hun a i zat features khempeuh i zat theih suak na ding in a Ning Pro plan uh i lak loh pha mawh hong suak hi. Ning Pro plan pen kha khat in $49.95 ( Monthly) bei ding a, kum khat ai ding piak khat in i piak zawh leh $499.95/year (save 17% with one-time annual pricing) bei ding hi.\nAugust 20, 2010 ni a nunung pen in a plan uh khat peuhpeuh i lak kul ding hi a, tua khit teh i lak a om kei leh i Zomi.net website hong kikhak sak ta ding a hihi. I photos, videos, blogs te ki en thei nawn lo in i friends te tawh ki zop theih\nnawn loh hong suak ding hi.\nHih banga hong kikhak sak ding a ut ding in ka hong lamen kei uh a, i hih zawh zah ciat tawh Zomi.net members 1,770 (as of July 25, 2010) teng in i website i zop(run) suak na ding in mapang khawm ciat ding in lamet na lianpi ka nei uh hi.\nZomi.net pen facebook, myspace, youtube cih bangte tawh kibang lo in, Zomi lia\nleh taangte a tul val in lom khat in mun khat ah kizop tuam theihna mun a hih banah, a zang siam te a ding in Ning Platform pen latest social networking features te a ki zat theih na mun ahihi. Mun dang ah Ning Network bang a a hih zo om tuan nai lo a hih man in zong i Zomi.net pen Ning Network mah tawh ki zop suak zawh ding i lunggulh mahmah hi.\nI Zomi.net administrative members te a hih leh Zomi leh member pihte hong\nit-na tawh a hun, a siamna uh a khong in hong ki pia khia uh a hi man in i Zomi.net ah member fee om lo in aki zom(run) zo hong suak hi.\nZomi na it-na leh i Zomi-te neih lian khat a hi hih Zomi.net i zop(run) suak\nzawh na ding in member khat na hih na tawh a tawm, a tam ci lo in na hih zawh zahzah tawh nong ki hel hamtang nang in lunggulhna lianpi tawh i Zomi.net a ding in huhna hong ngen ka hi uh hi.\nHuhna piak nang dan leh Munte:\nCheck/Cash/Money Order/Money Transfer (Western Union/Moneygram):\nPayable to : Do Khan Khup\nAddress: Do Khan Khup\n5314, 82nd Street, 2nd Floor\nWith Paypal Account: dkkhup@yahoo.com\nWithout Paypal account and Credit/Debit Card (Visa/Master/Discover/American Express,etc.):\nZomi Social Network Contribution link\nNote tawh nasem khawm:\nTg. Sianpu (sianpu@zomi.net)\nDo Khan Khup (dkkhup@gmail.com), Cell Phone: 347-968-9166\nZomi Social Network (zomi.net)\nAugust 20, 2010 ma in Ning Pro Plan i lak ding a hih man in a manglang theithei\nin huhna i piak tek nang hong thum ungh. Lungdam.\nHuhna a pia mimal khempeuh kician tak in a piak zah sum leh paai zah tawh zomi.net ah ki suaksak ding hi. Lungdam.\nTu ni ciang dong Ning Pro Plan a ding i sum neih zah ( US $ 0 ) hi lai hi.\nAugust 20, 2010 khit ciang in i zomi.net i feature kim in upgrade i bawl khit ciang in Zomi Sung ah Computer program tuamtuam online pan in Video Tutorial tuamtuam leh, Computer & Internet course tuamtuam leh gamdang comptuer sangte i phalna leh panpihna tawh gamsung, gam pua a om Zomi te a ding in computer course tuamtuam (eLearning) tawh certificate ngah theih na ding ciang in geelna om hi. Social network ciang bek thamlo in Online (quality) education, elearning tuamtuam zong ki nei ding a, online pan in aw (voice) tawh leh lim (multimedia) tawh Zolai hi ta leh course tuamtuam zong pau tuamtuam in pilnasaalpi khat i suah sak zawh na ding ciang dong in lunggulhna leh geelna nei hi hangh.\nHih i geelna a om teng ong tangtun theih na ding in nang ma i piakkhiatna leh mapanna kisam a, nang mah in mapanna nong neih leh a piang ding ahi hi.\nPermalink Reply by ဇိုမီးခ်စ္သူ on July 26, 2010 at 4:15am\nI would like to take part in contributing US$ 5/ Month fr 6 months. If things go well, I would continue after 6 months but for the mean time I would like to contribute $5/Month. If there are more contributors then it would be a good deal to have the Pro package since everything we need is there. How do we make payment? Preferably in cash. Thanks.\nPermalink Reply by Zomi Community Network on August 12, 2010 at 12:26pm\nLatest update about the fund raising status:


url: =Tulaai Leitung Thuthang Tuamtuam Updates June 7, 2014\n· Hun khat laai in Zomi te ahaipeen cih dektak khat kawlgam kumpi ten onggingsak uha, Zomi langpang pawlkhat bang nui hahhah man himah leh Pasian in amah abia Teeltuam Zomi te nusia lo in 2013-2014 pilsin kum tan 10 laivuanna ah Zomi Zolia 3 sitset in All-D ( apildan uh gendanding avaal omthei nawnlo ) ongngah uh ahihman in ibiak Pasian min iphat hi. 1.Lia Nuam Kim (Yangon)2.Lia Cing Van Hau (Laaitui)3.Lia En Sian Hon ( Kawlpi ) te a hi uhhi. Zotaang pawl zong i-aw bek phasak lo in hanciam zek kulding dan hi ei …\n· Kachin minam abeimang nading a Kawlgam kumpi ten ado uh kum 3 cinna phawkna Kachin minam kipawlna 30 kiim makaai in Yangon khuapi mun thum ah nasiatak in bawl uhhi. June 9 ni leuleu ciang Kachin Tuiphum pawlpi te makaihna tawh Mitkyina khuapi ah bawlding uhhi.\n· America gamte neihsa ah GAP company khutnuaia a company neu Old Navy leh Banana Republic puansilh company te ading in kawlgam pan kibawl puante June kha sung in USA gam ah laziahziah tading uha Made in Burma/Myanmar kici ding ci in June 7, 2014 ni in company zalian te leh kawlgam ulianten thukimna neita uhhi. USA gam teeng Zomi te puan ileiding ciang naupang vanzuakna lam bekbek ah paikuul nawnlo in eitawh kituak ongkizuak tading ahihman kipahhuai kasa mahmah hi.\n· Migilo te kibusakna gam ahi Afghanistan gam ah June 7, 2014 ni in guahnasiatak zu in tuikhang gawp ahihman in mi 73 si a mi a 10,000 asim inn le lo nusia in taaiding in kumpi ten thupia uhhi. Inn 2,000 tui in tum mang a, mimal 200 vaal mangthang phot ci in Afghanistan palik ten genkhia uhhi.\n· USA thukan Central Intelligent Agency (CIA) te in amasa peen face book leh twitter account June 6, ni in hongkipan ta ci in official in taangkokhia uha, ahonzawh nai 5 sung bekbek in lawm 200,000 neiman cizen uhhi.\n· Democratic Republic of Cargo gam Kivu huam khuano teng ah June 7, 2014 ni in Biakna khat leh khat minam khat le khat kikaal nasia tak in kidona piang ah atawmpeen mi 30 si uhhi. Mittawh amute genna ah atamzaw asite numei naupang hi uha, Biak Inn sung nangawn ah kiluh in kigo uhhi ci in mulkim huaitak in gen uhhi.\n· Pakistan MQM party makaai Mr Altaf Husain kum 60, in 4 sung thong ah akikhum khitciang June 6,2014 zanlam in Bail -sumtawh kitanphot in ongsuakta hi. Amah peen June 3 ni a sumnin sumsiang suaksak kik cih mawhna tawh akiman ahihi.\n· 2010 November khasung a Malaysia te neihsa Tembawpi Somalia migilo te mat sungpan tembaw naseem mi 11 te June 7, 2014 ni in ongsuakta uhhi. Mi kiman vekpi lakpan 6 kithat a, 17 suakta in 40 kiim Somali migilo te khutsung ah omlaai uhhi.\nItna icih bangcihtheih ding ihihiam cih leh Khris in eite ading in anuntakna hongpia hi. Eite zong i khristian imipihte ading in inuntaakna ipiakngamding ahihi. (John masa3:16)


url: =Phir Tu Lyrics - The Legend of Michael Mishra - 2016\nin 2016 – The Legend of Michael Mishra\nPhir Tu Lyrics from the Movie The Legend of Michael Mishra - 2016, sung by Sakina Khan. The song is composed by Abhinav Bansal and the lyrics are penned by Abhinav Bansal. Discover more Romantic songs lyrics...\nOther Songs from 2016 – The Legend of Michael Mishra Album\n(Sakina Khan Begins)\nKuch boondein hain, palkon pe baaki\nBhoolun kaise, yaadein hain kaafi\nChalna mujhko, ab akele\nKisko bolun, baatein jo baaki\nTu hai nahi, tu tha nahi\nMaane hai kyun nahi\nPhir tu meri, aankhon se beh gaya\nBan ke boondein, mujhse tu bichad gaya\nBeete na tujhpe, mujhpe jo guzar gaya\nHar din, har pal, tera aur ban gaya\nPar tu mujhko, kuch aisa keh gaya\nBan ke boondein, mujhse tu bichad gaya, ha..\nAankhon mein, jo sach hai\nPalkon se woh chupta nahi\nKab yeh dil, kiska hai\nRukne se woh rukta nahi\nKab se main hoon, aur kab se tu yahan\nChupke se jo, ban jaye aansu zabaan\nMujhse tu bichad gaya, ha..\nTip: You can learn the meanings of Phir Tu Lyrics in English/Hindi by hovering over the highlighted word.\nPhir Tu Lyrics Video


url: =ZAM Thupuak :: 16 July 2017 (Nottingham University ah sangnaupang thak kila ding) :: ZOMI DAILY\nposted on 15 July 2017 at 10:13 pm Lomkholna: Malaysia, News, Refugee, ZAM, Zomi\nNottingham University ah sangnaupang thak kila ding :: University of Nottingham in September 2017 ciang sangnaupang thak lutsak/ Letkhan tading a hihmanin Zomi sungpan sangzom thei ding peuh mah ih kihilh sawm hamtang ding ih kithei sak hi. UNHCR card neih leh neihlo kisai lo, a ut khempeuh in kisiau thei hi. A course min pen Undergraduate Taster Courses Programme kici hi.\nA lunglut ten ZAM zum ah Application Form kingen thei a, July 31, 2017 ma-in mlsluedu@unhcr.org ah khak kik hamtang ding ahihi. Sente Paunak “Kum khat a ding kikhual nahihleh vaimin, buh te cingin, Kum sawm a ding a hihleh singkung suan inla, khan khat ading ahihleh pilna sangah kha in.”\nTHEIH DING:1. Nakhak ma-in limtak sitpha in. 2. Gam 3 na lengbaih dingten siaulo ding. 3. Scholarship 100% hi ding, sangsaap piak kullo, 4. Sumbei nading- laibu man, ciah leh Kuan,5. Kum ki ciangtan 17-30 kikal6. Laisin huamsung vekpi kum 37. Sanghon ding September 2017\nSanginn Address: Jalan Broga, 43500 Semenyih, Selangor, Malaysia.\nTHEIH BEHNOP A OM LEH ZAM zum or Office: (+6) 03-2118 4800 | Mobile: (+6) 012-207 9365 UNHCR Malaysia | 570, Jalan Bukit Petaling, 50460 Kuala Lumpur.www.unhcr.org | www.unhcr.org.my\nZAM IN NASEP THEIHNA CARD BAWL NAILOH PHOT DING HOIH KISA\nA tunga thulu tawh kizui in July 6,2017 Chinese Assembly Hall UNHCR leh gamsung thunei te tawh meeting zawh phetin pawlkhat ten “ Good news, Malaysia kumpi ten UN card tawite suakta tak a nasep theih nangh card hong bawlsak ding ” cih hong than ciang, a man mahmah tawh kibang napin, ZAM in lung hihmawhna khat tawh ZAM thudotpi te, pawlpi siate leh khua makaite tawh 12 July 2017 Wednesday in ZAM ah kikup khopna kinei in, a hoihna leh a hoih lohna limtak khinkhai na a kineih khitciang bawl nailoh phot dingin hoih kisa hi. Banghang hiam cihleh UN card ih tawiciang UN mi ihhih natawh gam thumna dong ihpaitheih bangin “Kei kua hi a, Bangsem dinga, Koi ah pai ka hiam”cih ih totding lamtawp ih gal-et ciang UNHCR mah pu a neihsuak ding hoih kisa zaw cihna hi. Tua a hilo gam 3 na pai nuamlo leh, UN card ngah nailo te ading nasep theihna card thunei te tungah UN tungtawn a phut /deihngetna kineih sawm laitak hi.\nZAM PALAI THUNGET :: Palaite khasim thunget kizom toto a, 16 July 2017 nitak in EBC-KL pawlpi kem siapa Pastor Khup Thawn Lian in Pasian kammal tawh thapiakna leh palai te a ding deih sak thungetna hong nei hi. Topa’n siapa leh a pawlpi thupha hong piaksak in hong lawhcing sak semsem tahen.\nZAM ZUM AH HONG HAWH :: Evan Mang Khat Khan in Zomi te a itna a veina tawh ZAM zum ah hong hawh in palaite leh Zomi bup ading thungetna hong neih sak ahihmanin kilungdam mahmah hi. Topa’n thupha hong piaksak semsem tahen.\nredONE SIM CARD KILEI THEITA :: RHB Insurance te vaihawmna tawh UN card a tawi khempeuh in redONE simcard ZAM zum ah deih zahzah kilei theita hi. SimCard khat ciang RM 10 hi ding a, redONE leh redONE ahih leh free call kingah hi. A dang simcard te minute 1 ciang in 0.16 sen tawh ki sam/call thei hi.\nMALAYSIA GAMSUNG AH KIDOP HUAITHU PAWL KHAT :: 1.Numei buan vai tawh hong kikhia in mat leh hen na thuak leh Malaysia thukhun ah kum (20) thong kikia thei hi. Tua ahih manin zukhamsul in mawk gamtat khial kei in. Eimi sungah zong om pianpian ta ahih manin kidawm ciatni. Section 375\n2. Zukham sa kitawng kilai in mi nasat liam khak leh thonginn ah kum (10) leh liausum kithuah in piakha ding cih theikhol gige in. Section 326\n3.Mithat in hong kimat leh sihdan ahih kei leh khantawn thong kikia thei hi. Section 302\n4.Gutatna vai tawh hong kimat leh thong kum (7) leh sum kiliau sak thei hi. Section 379 A\nTua ahih manin kidawm in gamta ciatni. Ih Zomi sungah noptat lua in ei leh ei kikhualna te kiamsak loin hoihtak kikhual in kidawm ciat ni.\nZAM AH SUITCASE KI LEI THEI :: Ih biak Pasian hehpihna leh UNHCR te vaihawmna tawh gam (3) na paitheite adingin mundang sai (shoppi -ng mall) pai kullo quality hoih a man zong tawm thei pen in ZAM zum ah suitcase deih dandan kilei thei hi. Aman zong tawm in zong hoih thei mahmah hi.\nINSURANCE CARD BAWL HAMTANG UN :: UNHCR Cidamna lampan apulakna ah RHB insurance company tawh Operation tampi kibawl khin ahihmanin insurance bawl nailote limtak hanthawn a bawlsak ding hi, tua hikeileh galtaite kibawl zolo in mi tampi’n sihlawh khin ding cihi. Tua ahih manin sum na mawkbei sak sang in ih muhkholh theih loh Ih mailam ding kikhual kawmsa in RHB Insurance lei sawm hamtang ni. Kuamah kiang leitawi lo/Pawlpi, khua leh tui buaisak loin,ei leh ei I hih theih nang ahun omlai in hanciam ciatni. RHB Insurance card a leisate in zong nacard uh tettan abei leh ZAM zum ah ki bawlkik thei hi. RHB Insurance in June 2017 a kipan in kal (Kidney) damlo in sisawp kul den (Dailysis) a bawlte huam nawnlo ding hi.\nRHB INSURANCE CARD HONGLA UN\nA nuai a min kihelte in na RHB Insurance card uh aman langin ZAM zum ah hongla un.\n1. Thawng Deih Tung 14. Zam Sian Lim Hoih 2. Cing Hau Nuam 15. Thawn Khan Khual3. Ciin Ngaih Don 16. Don Sian Cing4. Lang Cin 17. Kam Cin Thang5. Cing Don Nuam 18. Lawh Vung 6. Mang Pi 19..Hau Kim 7. Thang Min Lian 20. Zen Khan 8. Kap Gel Thang 21. Ning Suan Muang9. Pau Thawn 22. Cing Khan Nem10. Nian Ngaih Zen 23. Pau Khaw Khai11. Hau Lian Thang 24. Thang Saan Paal 12. Mang Lian Pau 25. Niang Man Dim13. Cing Deih Lun 26. Ciin Sian Khawl\nZAM ZUM AH KILEI THEI TENG :: ZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuam te deih zahzah kilei thei hi. Tuabek thamloin\n1. Thuciamthak Laisiangtho(ZSV) RM301. Thuciamthak Laisiangtho(ZSV) RM30\n1. Cin Khan Lun (Zozang) Hospital sardang2. Pau Do Mung(Saizang) UKM3. Thang Taa(Tungzang) HKL4. Ciin Ngaih Huai(Khampat) ACTS, IPR, Klang 5. Nem Sial Cing(Pangsak) UKM6. Zo Sian Ngai(Thalmual) ACTS, UKM\nZato lam tawh kisai Contact : Sia Khuppi 016 3838 014, Sm Cii Cing 011 1282 8482\nACTS CLINIC KIKHAK DING :: ACTS Clinic pen July 20 ni 9:00AM –1:00PM dong nilang kihong ding a, July 21, 22, 23 (Friday, Saturday, Sunday) nite kikhak ding hi. July 24(Monday) ni pan in a ngeina bangin kihong kik ding hi.\nZOMI SUM KHAKNA :: Malaysia gam pan in ih zogam khuapi te ahi Tedim-Kawlpi-Tonzang khuapi te ah sumkhak nuam khempeuh in ZOMI SUMKHAKNA pan suakta tak leh lung muang takin kikhak thei hi. Ei leh ei tha kipia ciat ni.\n1. Awi Sian Lian(Suangpi)Sungai Buloh thong ah kiveh thei2. Pau Za Khai Sungai Buloh thongah om in tanau a veh nuam a om leh ZAM zum pan hong ki vanpih thei.3. Kham Ngaih Thang(Tamu) pen Bukit Jalil camp ah om in vanleng saap ding kipia theita hi. Sanggam meltheih te in zum ah hong kan un.4. Sut No(Anlun) pen Bukit Jalil campah om in vanleng saap ding kipia theita hi. Sanggam meltheih te in zum ah hong kan un.5. Hau Suan Mang (Anlun) pen Bukit Jalil camp ah om in vanleng saap ding kipia theita hi. Sanggam meltheihte in ZAM zumah hong kan un.\nRestaurants zok noodle house Khasum :RM1200UN card nei mi (2) kideih hi. Nasep hun nai (10)Kha khat ni (26) sem ding. Omna pia, ann piaAmun : kota kemuning, Shah Alam\nFactory-Asa sat ding/Aksa deliver dingMi (3) kideih hi. Nasep hun-8am-5pm OT omlai. Off day- every Sunday Khasum-Rm-1100 -OT om. Omna pia- An pialoAmun -Puchong\nRestoran Chinese Kha sum: RM1200 Nasep hun : 10:30AM to 3:00PM 5:30PM to 11:00PM Kha khat ni (26) sung sem dingNi khat ann (2) vei pia. Omna vai hawm sakMi citak (10) kideih. UN nei hi ding.Place: kajang\nKilang aluminum pintu Kha sum: RM1000 + overtime 3 hours Nasep hun : 8am to 5pm + OT Amun -balakongNasep tawh kisai Contact : Sia Khuppi 016 3838 014\nLUNGDAM KOHNA 1. Lang Sian Tung(Phaileng) RM502. Pa Khup(Zomi sum khakna) RM50ZAM zum leh thupuak ading panpihna hongpia Zomi u leh nau, Khua kipawlna leh biakna pawlpi khempeuh tung ah gen zawhloh lungdamna lianpi ZAM pan kong tangko uh hi.\nPrevious: Piandang Zolia (or) Leitung lumlet ding Liapaal\nNext: Kajang – Sungai Buloh meileng lampithak Monday nitaklam 4pm in kihong tading


url: =DOCUMENTS Archives - Page 2 of 2 - Zomi Adventist Innkuan\nChurch Manual (Mizo)\nSeventh-day Adventist Church Manual Mizo tawng a dah chhuah a ni ee. A duh a piang tan lam theih ani ee. Hei hi, poisa zawnna ani lo va, duhsakna vang a rawn dah mai kan ni ee.\nZomite’ Neih Laisiangtho Bute ETKAAKNA LE ETPHATNA PA LIAN THAN TUANG (LT TUANG) 22 OCT 2019 Tuesday A Sung Aa Om Thute Thu Masa 3 A Kietkaak Versions te 4 Laisiangtho Bukhenna 5 Laimalgawm Zatna 7 Laisiangtho Thu Anung Amai Etcianna 7 Abraham’ Suan le Thupha 8 A Gam le A Dikna 9 Baptize 10 Pasal ii Zi Neihna 12 […]\nStandard Zolai Format================= Zolai pen Latin phonetic siksanin kibawl a hihi. Tuhunciang khangthakte in English phonetic siksanin laisinzaw uhhi. Tua ahihmanin Latin phonetic siksanin a kigelh Zolai a sim uhciang Zopau awsuahin suak nawnlo hi. Tua panin Zopau awsuah ngah nading English phonetic siksan aa hong kigelh leh Zolai malgawmzia pen khat le khat hong […]


url: =Tonh Thu (10) ~ Awn Za Pau :: ZOMI DAILY\nposted on 2 December 2015 at 9:52 am Lomkholna: Article, Awnzapau, Ngeina\n(5) Tanute’ Gawh Ni :: Tuni in tanute gawh ni hi a, sago teng in zanni ‘sagual gawh ni’ a gote mah bang in zubeel golpi nih ta guang a, innsung leh inn liim ah luup uhhi. Zan a, a siallu kheuhsa uh siallu innsung ‘baallei’ ah suang uh a, tanu tuitakte sagawh a phawhlawh solna tawh siallu zut in puankhuh uhhi. Sehkholhna sa om bang in sagualgawh ni leh tanute gawh ni a sago teng dawn ding in, zubeel gol theithei khat inntual kiu sa sawl ah kiguang a, a zu taksa in kihawm hi.\nTu zingsang in tanu sawlla (tanu nauzaw) pa in, sawlsan khiang khat leh ‘nah’ ci-in sialsawl sing nam ateh a ngeng zawte khiang khat sat a, gua hiam khat tung ah sabak khil in, a thum in lomhen in gawtonh ah vomhkhau tawh henkop hi. Tua pen ‘vaphual antah’ kici hi. Tangpi an tawi piak ni a deihna in a dang hi lo a, ‘ Sagualgawh ni ’ a sago teng in antawi hong piak uh acihna ahihi.\nTanute sa gawhni a kihel teng in ‘tangpi an tawi piak ni’ mah bang in taangngansih leh sa solgep, satui, voktui, sialtui ne in kitai mahmah hi. Tua ban ah, a lim theithei tangho, kawlkai leh gatam ciauh cih khawng an limnono leh an lamdang nono a cingkim theithei in atongte’ inn ah antawi in kipia uh hi.\nTaitehte acih pen phamawh panmun len ding a, a matte hi lo in, taiteh pho ding a, akiseh nuphalte ahihi. Innbawl ni a kipan in Tonh zu-nun man ni ciang dong, inntek lamte lup zu pengsa te “a te” a muat a ap lo ding in ani ani in a tongte’ a veeng a pam meltheihte innka-ah pho keu uhhi. A keu ciang in taiteh kici a, silngo/tol nuh/sawh leuleu in zu in kisa kik hi. Tua zu pen ‘taiteh zu’ mah kici hi. A thak a kisa zute tawh helkhawm in kilup thei hi. A masa zah in lim zolo ahih hang in, tangpi nek ding in nungsang ciang in kiguang kik, kilup kik thei veve hi. Ton zunun sung in bel kilup kik man sam lo hi.\nTonh zu-nun sa-nun pen inn-bawl ni simloh ni sagih vilvel sun leh zan kitatsat lo-a, kibawl ahihi. ‘Sialkop go’ ci-in kitungnun sakna om sawnsawn lai a, sial-pen nih sang tawm zaw lo go uh hi. Sialkop go te’n inn bawl ni in innka dawn ah tapluak a meivak zihziah hi. Sialkop gote a sih ciang in a tanupite in puanbu thup nei tawh siluang tuam hamtang uh hi. Innka a, a tap luah pen a sih ciang in nitak pusuah a meivakna ding hi pah hi. (azom omlai hi…) Agelh: Awn Za Pau\nPrevious: Facebook CEO Mark Zuckerberg in tanu khat nei\nNext: Sia in hong siasak hiam? ~ Hau Za Cin


url: =TANGLAI ROME HUN LE TULAI AMERICA ~ MUC\nTANGLAI ROME HUN LE TULAI AMERICA\nAdmin 5:01:00 PM Articles, ZOMI SDA NEWS\nAgelh: Sia Kham Sian Kim\nTangtawng pek aa ki pan minam a thahat gam khat peuhpeuh in leitungah vang liatna nei-in tua vang liatna a nei gam pen in thunei pen gam le gammi hong hi a hihi. Tua thu paizia pen kikhel ngeilo-in a tawntungin paisuak ding a hihi. Minam khat le gamkhat bek in thahatna leh vangliatna nei suak lo-in kiamsuk hun nei in a dang gam khat in thahat hun hong nei in ki khelden hi. Gam khat le gam khat ii tha kiamna le ki siatna te en le hang gam ii paizia le pianzia khempeuh a huampi-in ki zawitawn den pian zaw hi. Tutung ih et ding ka deih in Rome gam ukpi hun lai le tu-lai America gam hun ki batzia saikak telin leitung pianzia telmuh zawdeuh leng cih ih ut hi.\nGam ki-uk zia :\nRome ki-uk na in gamkee mipi ai-awh taangmi thu neihna khempeuh gawmkhaawmin (Republic Government) aa ki uk hi-in, tua tungah thunei pi pen in kumpipa a hihi. Thu vaihawmna khempeuh gamkee palai mite kimuh khopna panin khensatin kumpi pa thukimna la-in tua tawh khensat uh hi. Lai Siangtho sung aa Herodte Pilate te in gamkee khat ii palai ding aa kikoih gamkee ulian te uh a hihi. Rome gambup zuih ding thukhun tungtawnin gamvai ki kumin thu vaihawm uh hi. Gamkee uliante in amau gamsungah Rome thukhun a zuih lai teng uh amau thunei pen hi-in kumpi na ngawn in tam sai thei lo hi. Kumpipa nget siahpia-in galdo nading kisapna munah galkap puakin Rome thu khun zui peuh le uh amau gamkee tek ah kumpi neu khat ahi uh hi.Tua gamkee uliante in a mau nuai ah biakna lam, pilna lam, sumzong paaizonna lam, minam te leh dang tuamtuamte panin palai or taangmi nei-in tuate bil le mit in nei uh hi. Lai Siangtho sung aa Sumaria gam leh Judah gamte bang gamkee khat tuak hi-in, mipi ai awh a ding te in biakna makai te hi zawdeuh ahih manin gamkee ukpite mai ah huzaap nei mahmah pah uh hi. Gamkee khat in khialhna le thu tangpekna a neihle lah a dang gamkee khempeuh kigawmkhawmin bawhhuan in sim gawp thei ziau uh hi.\nAmerica zong tua dan mah hi-in mipi thuneihna tawh kitel taangmi te thukimna tawh thu vai hawmin, Gamkee (State) khat le khat thu neihna kinawngkai sak lo uh hi. Tua Gamkee khempeuh tungah gamkee palai (Senators) te in thu nei-in, President ii thukimna a tungnung pen a hihi. Gamkee khempeuh ki ukna ding thukhunpi nei-in tua tungtawnin Senatorste le president in thu vaihawm hi. Tua lo Gamkee (State) khat tek in amau thukhun nei tekin, khat le khat ki nawng kaisak theih omlo hi. America thukhun a zuih lai teng uh tua states (gamkee) in a mau ukna gamkee sung ah amau le amau ki uk uh hi.\nPilna Siamna :\nRome te pilna siamna pen Greek te paizia tungtawnin kilam hi-in pilsinte theihnop pen tung pan sinsakna pia uh hi. Pilsinte in a theihnop pen le a sinnop pen a lunglut pen tawh pilsin uh a hih man in, amau theihna tungah thukbunin taangzai takin in zangthei uh hi. A phadeuhin tua hun lai-in in a minthang pha deuh pilna te in, gam le leitang teh theihna, gamlim suaih theihna, thuthuk ngaihsutna, biakna lam, galdona, inn le lo lamzia gelzia, le lampi bawlzia cih zawdeuh teng naksin mahmah uhhi. Tua amau uuk tungtawnin pilna siam hahkat takin sin uh ahih manin anasep nate uh tuhun ciang dong mah et cimlo in pilna le cilgilna omlai a hi hi.\nAmerica gam ii pilna zong Greekte pilna mah bulphuhin Romete mahbang in pilsinte ukna tungtawnin pilsinna theihna hunpha piakhia uh a hih manin, leitungah atamzaw amau pilna in zel in a sang pen lam om den uh hi. Gamkee (State) khat tekah a tawmpen University le College nih le thum bang nei uh in, khangno khangham cih omlo pilna ei dinmun tawh ki tuakin hun a khensiam nak uh leh sin theihna deihtakin thapia-in, anasepna tek pan na ngawn in pilna sin ding hanthawn uh hi. Pilsinte sin nop tungtawnin pilna pia uh ahih man amau theihna le siamna tekah muanhuai mahmah tek pah uh hi. Gamkhat in pilna siamna a piaksiam nak uh le tua gammite in muibun thei mahmah pah uh hi. Hih teng bek sin ding ci aa pilna hilh zia pen in gammi te pilna khangsak zolo-in gam zong khangto lo pah hi. Tua ahih man lei tungah America te tatzia le omdan khawldan aki pan inn le lo, lampi bawlzia, sakzia te, singkung, mehteh mehgah ciin dan te ki etteh pen gam ahi hi.\nKuhkal cihtak zia :\nRome minam ngiatte in Rome gampi a phutzawh nadingin nakpitakin hanciamin, lungsim puakzia, gamtat luhek, kikep zia, thukhun zuih zia, le mainawt zia khempeuh ah deihtakin cilgil tak le kuhkal takin mapang masa uh ahih manin Rome gampi hoihtakin lamzo uh hi. Minam itna lungsim nei uh in, vaipuak khat peuhpeuh sepna ah sihdong mah pang keeikaai uh ahih man minamdangte tung huzaap nak neih mahmahin, Rome galkapte tawh tawh ki tuah khak ding bang zawhngeu mai aa zusa ling keuhkeuh bang liang uh hi. Galdo nate ah bang galkap te sihdong mah do ding cih lungsim nei uh in gam aa ding ahih le sih dong mainawt ding cih a khuak vuah teng ahih manin, sih ding kihta lo-in galdo na-ah hangsan takin do ngam uh hi. Sep le bawl na-ah aituam sangin gam aa ding ci masa uh ahih manin, Rome te nasep zia in minam dangte tung deihtakin huzaap nei-in ki enpi mahmah hi.\nTuama kum 150 lai te in America aa a teng minamte zong tua mah bang ahi hi. Gamthak phut in gamlian pi suah nuam uh a hih man in a sepna khempeuh ah kulhkal cihtak in hanciam takin na sem uh ahih manin tu ciang dong America gamah khialhna tang thu tampi a om zenzen hang ahoihna te uh in tu ciang dong mipi in nuntak na deihtakin olsak mahmah ta hi. Ki uk zia, kikhual zia, gam it zia ding, gam hutna dingte deihtakin sihdong mah ma na pang uh ahih manin, tua huzaap in tuhun America mipi gen loh leitung bup tuam in mi vaksak in keuh sak hi. Gam a ding ahih nak le sih ding haksa a sa lo vive uh ahi hi.\nGam golzia :\nTang lai Rome gam pen leitung khempeuh a lang bang dektak a uk uh ahi hi. Leitung aa a khangto na mun teng le sum lei sum zuak na-ah a lamtang mun teng lian uk in, pilna siamna a om na teng amau khutnuai ah om ahih manin leitung mun khempeuh ah huzaap nei lian uh hi. Rome mite hat zia le vangliatna pen leitung kumpi teng in a thei le a tel khin uh ahi hi. Lei tang a gam lian uh pen England sak lam Africa khang lam ciang golsukin Israel gam, Mesopotamia gam le Palestine gam dong ah ki zal phei h.\nTu lai America zong a lei tang ngiat uh pen gol mahmahin, leitung aa mihing om lai teng zong teng khawm thei ding zah in gol mahmah hi. Tua zang a thupi zaw in a huzaap gam a mau cihcih a gamta gam pen leitungah gamtampi om in a leitung sehthum suah sehnih a mau khutnuai aa om ahi hi. China (Sen), Russia le North Korea cihte bek huzaap deihtak nei zolo cih hi-in tua lo teng bang America huzaap nuai aa om khilkhial vive ahi hi.\nAhi zongin Greek minam mipil vang khat ahi Poly Bius in Rome gam pen a tawntungin kip lo ding hi a sawtlo-in thanemin gam ki-ukna kisia-in Rome gamlian pi om nawnlo ding hi ci-in na gen khol hi. Tua mah bangin America zong vangliat suak lo-in kisia in thanem ding hi cih Lai Siangtho gen kholhna om khin ahi hi.\nA ban zop lai ding........


url: =Our Pastor - zomilaizom\nZLCF nasep nate\nRev. Nang Gin Mung\nFilippi 4:4 Topa sungah lungdam tawntung un.\nLeitungah a lungdam tawntung ding mi om kha thei sam dinga, a hi zongin hih pen thu-um mite ading a kisam mah thu khat le a haksa mahmah thu khat a hi hi. Lai Siangtho sungah "un" cih sawlna kammal khempeuh pen a haksa vive hipah hi. Lungdam ding pen nasep haksa khat a hihmanin hong kisawl den hi zaw hi. A haksat zenzen hangin hithei-in kihih zo ding a hihmanin hong kisawlsawl na hi gige hi. I haksatna, i lungsim tapzaanna le i thuaknate nungah i neihlai thuphate, i ngah ding hamphatnate ngaihsun to suak leng bek kilungdam thei panin lungdam kiko zo pan hi.\n1. I Mimal ading Lungdam Ko Ni\nPianna: Mauvom khua panin 1979 kumin ka suak a, unau 6 ka pha vua kei pen innsungah kumpi’ za a nei nautum ka hi hi.\nSangkahna: Tanlang pan tanli Mauvom, tannga pan tankua Cikha, 1998 kumin Tonzang pan Pasian nalamdang sepna le kumpite thusiamna tawh kawlgam tansawm (A list) in ka aung demdaam sam hi.\n2003 kumin EBS, Yangon (Dr. Chong Luai) Lai Siangtho sang pan B.Th ka ngah kha bilbel a, 2004 kumin HFMC, Mandalay (Rev. Zam Lian Kham) music sang panin Diploma laidal khat siate thusiamna le panpihna tawh ka la ngei sam hi. Efesa 3:20 “I nget i agaihsutna sangin a hih theizaw Pasian” mahin lam hong honsak toto a, ka lamet ngei kholloh thupha khat August 29, 2009 in USA gam Southern Baptist te thusiamna tawh Ordination ka ngah kha hi. Tulaitakin ZLCF Pawlpi ah hunbit Pasian nasem(fulltime) khatin Senior Pastor dinmunah Pasian gam le lei ading mapangin ka hanciam laitak a hi hi.\nKa nu le ka pa pen singtang lokho mi ahihmanun nuntak zia pen haksa ka sak hun uh tamzaw den hi. Meh ding kilung himawh manlo-in a buh/an ding mahmah zongin ka nu le ka pa khuadangah zin mun mahmah uh hi. Ka neulai/tannga ka kah kumin ka pa'n hong nusia ahihmanin tua hun a kipan tuni dong mah haksatna tampi ka phukha toto lai hi. A hih hangin ka neih Zeisu nung ka zuih taktak a kipan ka tuahsa, tuahlai, nawktoh ding haksatnate tungtawnin Topa hoihna ka muhna, Ama hihtheihna ka tel semsemna, ka teci panna le ka lungdam kohna hong hi toto hi. Late 27:10 sungah “Ka nu le ka pa in hong nusiat hangin Topa in kei hong keem ding hi.” Ka mimal nuntakna ah Topa hoih lua a hihmanin ka kammal le Topa hong piaksa late sung pan lungdamna kammalte ka hel tawntung kei leh ka mihing nuntakna a mawkna taktak hi dingin ka kingaihsun den hi.\nJonah 2:9 Ahih hangin ke'n ahih leh lungdamna aw tawh biakna kong pia ding a, ka ciamsa thu ka tangtungsak ding hi. Topa' kiang pan hotkhiatna hong pai hi,” Korin Nihna 12:9 Ka hehpihna thupha in nang adingin kicing hi. Ka vangliatna in na thanemna adingin kicing thei hi.\nJonah bangin haksatna ngasa gilpi sungah na om laitak hi kha ding hi. Tua sung pan mahin Topa tungah lungdam ko khia lecin na haksatna ngasa gilpi sung pan a pua lamah hong tunkhia thei Zeisu bek a hi hi.\nIsaiah 54:17 Nangmah dona dingin a kibawl hiam peuhmah mavang lo ding a, thukhenna sungah na langah a pang mi khempeuh na nialgawpzo ding hi. Hih thu pen Topa' nasemte' gamhluah leh keima kiang panin amaute' dikna a kilahna ahi hi, Topa in ci hi,” a ci hi.\n2. I Innkuan ading Lungdam Ko Ni\nKa ute pasal 3 le numei 2 hi-in kei tawh 6 ka pha uh hi. Zomite a tam zaw i ngeina pen uzawpa pen innluah hi dena, ko tawh kilehbulh pian hi. Zi nei masate inntuan masa hi pahpah mai. Zomite i lom omkhopnana ah pawlpi i kikhen pahpah pen kei adingin lamdang lualo hi. Ko innkuan sung pan ka na tuah ngei uh thu khat hi lel hi (Pasian hehpihna tawh tulaitakin ka ute tawh ka omna uh a kibatloh hangin ka lungsim uh le ka biakna, upna uh innsung khata omkhawm mah ka bang kik ta uh hi). Ka neulai a ka inn nihna masa (inn masa ah ka vek un, inn nihna ah ka nu, ka u Cin le kei) pen uh ka innkhuamte uh gua, a kawm/baangte gua, a tungkhuhte gua, siktukilhte gua mah hi-in, tuukhun ciangin guatuai meh zel ka hihmanun, mipawlkhatte'n ciamnuihna-a a neih uh, "Gua aw! na sungah kei ka oma, kei sungah zong nang na om hi," a cih uh pen ko nutateng tuahkhak takpi thu a hi hi. "Kei hong pahtawite ka pahtawi ding hi" (1 Sam. 2:30), a ci Pasian pen ka mimal le innkuan un lungsim takpi tawh ka pahtawi uh teh, gua inn pan bii inn, bii inn panin USA building sungah Topa'n hong laamtoto hi. Ka innkuan adingun Topa tungah lungdam kohloh theihloh a hi hi.\nJoshua 21:45 Topa in Israel mite tungah a ciamsa thuhoih khempeuh khat zong a mawkna omlo a, a vekpi-in tangtung kim hi. Joshua 24:13-15 Note in na seploh uh leitang, na satloh uh khuapite, note tungah kong pia a, tuate sungah na teng uh hi. Na suan'loh uh leenggui lo pan a gah leh oliv huan pan a gah na ne uh hi,’ ci hi. 14“Tua ahih ciangin tu-in Topa zahtak un la, lungsim tak leh thumanna tawh ama na sem un. Na pu na pate un Gun gal leh Egypt gamsungah a biak uh pasian-te koihkhia un la, Topa' na sem un. 15 Topa' na na sepnop kei uh leh, Gun galkhata a na na sepsak uh na pu na pate uh pasian ahi a, note' ten'na gam Amor mite' pasian ahi zongin, a na na sepsak ding peuhpeuh uh tuni-in teel un. Ahih hangin kei leh ka innkuanpihte in ahih leh Topa' na ka sem ding uh hi,” a ci hi.\nTulaitak: Ka pianna Tuunnu Niangkaang, ka angkawi zi Lun ka tate pasal 2 Tatung &Sianbawi le numei 1 Cicing tawh Pasian ompihna sungah Pasian thuphate USA gam panin ka semis uh hi.\n3. I Pawlpi ading Lungdam Ko Ni\n2007 kum July kha in Atlanta khuapi ka innkuanun ka tung uha, tualaitakin a omsa inn 4 tawh homecell kipan to in Zomite khat le nih hong tung toto in amauteng mah tawh Zomi Laizom Christian Felloship pawlpi na kipankhiain, Pasian ompihna tawh tuni ciang Pawlpi member inn 90 val bang kipha ta hi. A mimalin 300 kival ta a, nipi sim biakinnah Pasian maipha hong zong 130 kiim kipha den hi. I pawlpi adingin Topa tungah lungdam kohtak a salo om dingin ka lamen kei hi. A hang pen i pawlpi makaiteng en leng leitung pilna sangkahzah/taanzah gawmgawm le hang kawlgam tansawm laivuanna-ah (B) list tawh ki-ONG/passed zo pan kha ding hi. A hih hangin Topa ompihna, panpihna le lam'na Pawlpi pen maizum ngeilo hi. KA pawlpi KA lam ding hi (Mate 16:18).\nRom 8:31-37 Hihteng bang ahih khit ciangin bang gen ding om nawn ahi hiam? Pasian in eite hong koppih peuh leh kua in eite hong zo zo ding ahi hiam? 32 Ama Tapa nangawn sitloin eite khempeuh-a' dingin hong piakhia ahih manin, na dang khempeuh zong hong piazaw kan ding hilo ahi hiam? 33Pasian in mawhlo hi, ci-in a gen khitsa ahih manin, Pasian' teelsa mite tungah kua in mawhna guan'thei nawnding ahi hiam? 34Tua ahih manin kua in amaute tungah thu khenthei nawnding ahi hiam? Eite-a' dingin a hong thumsakpa pen Pasian' taklamah a tu, a sih khit ciangin sihna panin a kihing kiksak Khrih Jesuh hilo ahi hiam? 35Tua ahih manin bang in Khrih' itna tawh hong kikhensakzo ding ahi hiam? Haksatna, lungkhamna, bawlsiatna, gilkialna, zawn'na, lauhuaina, sihnate khat peuhpeuh in hong khenzo ding ahi hiam? 36Lai Siangtho sungah zong, “Note hangin sunthapai-in siatna ding lauhuaina ka thuak uh a, gawhding tuu bangin a hong kibawl hi,”. 37Eite a hong itpa' hangin hih thu khempeuhah a gualzo pente ihi hi. Korin Nihna 10:4 Kote' zat galdona hiam pen leitung galhiam lelte hilo a, galte' pan'mun phualpi a susiazo ding Pasian' galhiam khauhte ahi hi. Paunak 21:31 Galdona dingin sakolte a baihsa-in kikoih a, ahi zongin galzawhna pen Topa' hang hizaw hi.\nMikhat a sai uh laksakte'n luhsakin sai neipa'n Pawlpi siapa le upate kaikhawm a, "Zanni-in ka sai uh kiluhin van pawlkhat mang ahihmanin lungdam hong kohpih un," ci hi. Makaite'n "banghangin lungdam hong kohpih un ci na hi hiam? Hehnepna hun hi zaw lo ding a hiam?," ci uh hi. Innteekpa dingto kika, "A hang pen hi dan hi;\n1. Ka van uh a kiguk hang tampi mah nei lai ka hihmanun lungdam hong kohpih un. 2. Ko bangmah hong kicihlo ahihmanin lungdam hong kohpih un. 3. Mi deih ding van nei ka hihmanun lungdam hong kohpih un. 4. Ko gutate hilo ka hihmanun lungdam hong kohpih un," ci hi.\nTopa kammal i nuntakna lungtang sungah hong nungta semsem ta hen.\n404-296-4820 (Home), 678-644-3962 (Cell),\nPhuak/sa - TL Mungbawi\nZeisu Omlo Hi Leh ( Live )\nZeisu Omlo Hileh..\nPhuak - TL Mungbawi\nSa - TL Mungbawi, David Kham, Suan Lian, Kapno\nHong Zeek In\nYouth Pastor Mike


url: =Gensiatna-Rev Dr JM Paupu – FGA Tulsa\nGensiatna-Rev Dr JM Paupu\nGensiatna pen pau se loin om hithiatna tawh kizo thei hi. (Aristotle)’Mi khat adingin kigensiatna pen singkung adingin van pan hong kia guahtui tawh kibang hi. Ahi zongin tua guahtuite in singzungte susia zah dongin khauh lo hi. (Frank Clark) Nang sangin khua a mu lozawte na gensiat ma’n amau a na paktaknate phawk in (Unknown) Gensiatna, kona, mawhsakna cihte pen mihai khempeuh in sem thei lel a, amau nasep ahi hi. (Dale Carnegie) Steven Mills in gensiatna puakzia ding anuai a bangin na gelh hi.\n1. Hong kigensia ding cih thei kholsa’n om in:Sepna bawlna sungah kigensiatna piang thei ding cih thei inla mipi zong theisak in. A pianma hi taleh a pian laitak hi taleh gamtat luhekzia kidawm in.\n2. Nang le nanq kiqum kei in:Gensiatna tungtawnin thu theihbeh sawm in. Lim takei leh na cidam nading ahih manin ne teitei in. Hong kigensiatnate lakah kilambehna na ngahte ciamteh in.\n3. Hong kigensiatna lakah san theih ding namte khensiam in:Mi hong gensiatnate thusim loh luatna le thusimluatnate lauhuai hi. Khuasik natna pen cancer bangin patauin cancer natna awlmawh loh tawh kibang hi. Nang tungtawnin hamphatna a ngah dingte gensiatna sangsiam in.\n4. Nang le_nang kikhem ke’n:Ahi takpi mah hiam, ci-in kisit kik in. A gensiam lote gensiatna pen san ding haksa hi.\n5.Pasian mah kuppih masa in:Topa aw nong gen nop thu bang? Hih hong kigensiatna pen ahi takpi mahin ngaihsun phot in. Pasian in nang hong kep nop zawk man zong hi thei hi.\n6.Kha theihsakna pan maw, Iungsona pan maw cih khensiam in:Kamsanna a ngah khat in hehpihna kha thupha a ngah khat sangin tawmvei gensiazaw ding hi. Dam takin a pai nuam khat in a kinawh nuamte gensia hi. Eite’n ei hatna le mite hatlohnate bek i en kha den hi.\n7.Gensiatnate a namnamin khen in:\nNa upna maw, na kalsuanzia maw, nang mahmah hong gensia maw cih thei in. Tua hi leh bang cih ding cih na thei ding hi.\n8.Nang’ thu hong kikinpih ahih man-in Iungdam in:Na lawmte hi takei leh lawm bangin ngaihsun inla hong lunghihmawhpihna uh ah na lungdamna lak in. Tua hi leh amau muhna ah kilambeh ding a ut khatin hong mu ding uh hi.\n9.Khat le khat a zo dina kidemna suaksak ken:Mimal kikapna suak baih hi. Ei lam pan i maan lam i lah nop ciangin a thtitawh sangin a mi peuh kido kha thei hi. Galzawh nading pawlkhatte pen kidona ah leIhna. pan zong hi thei hi.\n10.Gensiatna pen khantoh nadinq hamphatna hi:A hoih ding deihna tawh gensiatnate la in. David nuntakna pen a lawmpa Nathan in thumaan tawh a gensiat manin kikhel hi.\n11.Gensiatna tawh kiteh in.Gensiatna na puaksiamnate’n na nuntakna ah Pasian hehpihna na san lam hong kilang sak ahi hi. Khalam kitehna vanzat khat ahi hi.\n12.Na khialh leh kiphelh kei in:Nang dik teh, kei khial ing ci-in thum in.\n13.i’hukkik sawm kei in:Kigensiatna pen na vilvel ahih manin puak hak hi. Thuhkik sawm loin khatha tawh kikem in. Hong kigensiatnate mipi maiah thungetna tawh hemdawn se kei in. ‘Thukikna in kei as hi’ Pasian in ci hi.\nThudam tawh bangci gensiat ding?\nA zaten nuam a sak loh ding lauin kuamah a gensia nuam lo mi tampi om hi. Ahi zongin thudam tawh gensiatna pen deihhuai hi. Hoihna a piangsak gensiatna pen ngaihsutkholhna tawh kisam thei hi. 1.Huh nuam taktak in. Hong pimuh dingna ut man hisak kei in.\n2.Nang tungah hong kihih leh na deihdan lianin pau inla sem in.\n3.Hun hoih ngak in. A lungkim loh laitak,\na buai laitak pen hunhoih hi lo thei hi. 4.Phatbawl lecin hong sangsiam ding hi. 5.Na huh nop lam theisak in. Hong deih-sakte gen pen kisang thei bek hi. 6.Kam siam in, ahi bang na genna tawhmi heh lozaw a, na gensiam loh maninkizadah thei hi.\n7.Na gen thute na ngaitsut takpi ahih lam theisak in.\nKing College ah President a sem Pr Bert Cook in ‘Pasian’ nasem ding ka kipat tungin gensiatna ka thuak hi. Thu ka kikuppih ding Lai Siangtho thuthuk a thei Harry A Ironside kiangah pai-in thu ka dong hi. Hong kigensiatnate bangci thuh ding cih ka dot leh Robert aw “Hong kigensiatnate ahi takpi ahih leh kikhel in, ahi lopi ahih leh mangngilh in” ci-in hong dawng hi, ci hi.\nNorman Viocent Peak in ‘A tamzaw kigensiatnaten hong kern a, kiphatna in hong susiazaw hi,,ci hi. Pasian in mi hoihzaw, makai hoihzaw dingin hong bawlna hi, ci-in i san theih leh gensiatnate puakdan i siam ding hi.(Tongsan hawm 10 le 11 pan kila hi)\nCategory FGA File Tag Article JM Paupu Zolai\n← PARADISE KHAWL MUN NUAM KA VA PAI PAK NA (Sia Kam Hau)\nPi Ciin Cing kum (70) in ongnu sia →


url: =Timoti Masa 1 | Siantongluan\nTimoti Masa 1\nEite a hong Hon Pasian leh eite lamet Khrih Jesuh thupiakna tawh Khrih Jesuh sawltak ahi keimah Paul in\nThu upna sungah ka tapa taktak ahi Timoti tungah lai ka hong khak hi. Pa Pasian leh eite Topa Khrih Jesuh in dikna, hehpihna leh nopsakna thupha, nangma tungah hong tungsak ta hen.\nMasedonia gam lam manawhin ka pai lai-in Efesa khua-ah na om ding ka hong sawl mah bangin tu-in zong tua khua mahah na omlai in la, thu upna manlo a hilh mite, a thuhilh a khawlna dingun thu na pia in.\nPhuahtawm tangthute leh min tampipi kizom deudau-a khangsimnate in upna tawh i ngahtheih Pasian vaihawmnate tangtungsak loin, khatlekhat kitotna piangsak lel ahih manin, tua bang thute a manlahpih lohna dingun na gen in.\nHih bangin thupiakna pen, upna taktak leh kisuanna om hetloin lungsim siangtho taktak tawh ngaihsutna panin a hong piangkhia ki-itna a khantheihna ding deihna ahi hi.\nMi pawlkhatte, hihbang ngaihsutna panin peukhia-in bangmahin a kimanglo thu kikupna tawh nitum uh hi.\nThei kisa ngelin a gen kankan uh thute leh amau kampauna mahmah zong bang gen ka hi hiam cih a thei hetlo hinapi-in amaute pen Pasian thukhamte a hilh dingin utzaw lai uh hi.\nThukham pen a kizatna ding a kilawm ciangah zangthei lehang a hoih thu khat hi, ci-in i thei hi.\nAhi zongin i phawk dingah, mi hoihte-a dingin thukham a kibawl hilo a, thukham zuilote, thumang lote, Pasian deih bangin a gamta lote leh mawhneite, biakna lungsim a neilote leh kam kilawmlo a paute, nute pate a thatte, midang a thatte,\nnulepa mawhna a gamtate, palepa mawhna a bawlte, mi a gute, zuauthu a gente, mite siatna ding thu a gente, leh thuman tawh a kilehbulhin a gamta mite-a dingin thukham a kibawl ahi hi.\nThuman ka cih pen thupha tawh kidimin a minthang Pasian in ka hilh dingin kei tungah a hong piak Lungdamna Thu ahi hi.\nHihbangin na sepzawhna dingin thatang hatna a hong pia i Topa Khrih Jesuh tungah ka lungdam hi. Ama nasem dingin kei hong muangin hong seh ahih manin ka nuam hi.\nA beisa hunah amah gensia-in, simmawh bawlin, ama mite a bawlsiapa ka hih ngei tei hangin ama thu ka up nailoh manin theihlohna tawh a gamta ka hih manin Pasian in kei hong hehpih hi.\nPasian in genzawh lohin kei hong hehpih a, Khrih Jesuh tawh kipawlna hangin i ngahtheih upna leh itna a hong guan hi.\nKhrih Jesuh, mawhneite a honkhia dingin leitungah hong pai hi, cihna thu a man hi a, a uphuai a sanhuai thu ahi hi. Keimah zong tua mawhnei mite lakah a mawhpha bel ka hi hi.\nA mawhneipha bel ka hihna thu hang mahin, nidang ciangin amah umin nuntak tawntungna a ngahding mite etteh theihdingin Khrih Jesuh in a lungduaina cingtakin kei tungah hong lahtheihna dingin Pasian in kei a hong hehpih ahi hi.\nAmah bek Pasian ahi, a kimu theilo, a si ngeilo, tawntung Kumpipa in minthanna leh pahtawina ngah tawntung ta hen. Amen.\nKa ta Timoti aw, tanglai peka kipanin nang bang mite-a dingin a kigensa thu tawh kizui-in nang tungah a thu ka hong ap hi. Hoihtakin gal na dozawhna dingin galhiamin tua thute zang in la,\nna upna leh lungsim kisuang loin na omna thu kiptakin len paisuak in. Mi pawlkhatte in a lungsim kitheihna uhah man a kisakna bangun gamtalo uh ahih manin a thu upna uh a mawkna a suah uh hi.\nTua bang mite lakah Hymenaias leh Alexander kihel uh a, Pasian gensiat nawnlohna ding thu a phawktheihna dingun Satan khutsungah amaute ka ap hi.


url: =Khmerization: Kien Giang boosts friendship with Cambodia’s Kep province\nPosted by Khmerization at 09:12:00\nDON'T GAVE TO KHMER IN CAMBODIA. GAVE IT TO KHMER KROM IF YOU CARE. BE KIND TO KHMER KROM. BUT THANK YOU FOR YOUR TRICKERIES ANYWAY.WE WILL TAKE THAT $ AND PC.THANK YOU AGAIN.TOURING IS MORE LIKE SPIEING, IS MORE I LIKE IT.TAKE THE GIFTS FROM THE YUON IS LIKE GIVING ONE OF YOUR HAND AWAY.YES, WE WILL BECOME DEPENDENT OF YOUR CHARITIES WORK TOO.NOW GO BACK TO YOUR HOLE AND FUCK YOUR SISTERS.DAWMN YUON!!!!!!


url: =TUHUN KHRISTIANTE KISAP – FGA Tulsa\nTUHUN KHRISTIANTE KISAP\nAdmin / April 3, 2016 / FGA File\nTuhun Pasian nasepna ka cih ciangin ka tunai a ka lunghihmawh, kisam kasak thuli konggelh hi.\n1. I theology leh nisim kisapna kituak lo : Tunai in Lamka lamah thuhilh dingin ka ciah uh hi. Thu kikupna ah dotna hong om pen, ‘I theology pen vantunggam tunna dingin kicing mahmah napiín leitung nuntakna dingin kicing khin lo tawh kibang hilo hiam?’ cih ahi hi. A hangin tuni a kisapna, lungkhamna panin lungnopna, cinatna panin cidamna, zawnna panin cihtheihna cih ahi zongin kigen khollo hi. Jesu in tawntung natna (mawhna) hong damsak ahih leh tu mahmah in ka pumpi natna hong damsak thei lo ding hiam, ciin hong kidong leh bang ciín i dawng ding hiam? Jesu sisan vangliatna in leitung panin vantung hong tunpih zawh hangin tuni in dawi leh kau panin hong suaktasak zolo hiam? Ahih keileh damlo a om ciangin doctor leh zatui tawh dam ding i lamen a, ahi zongin hong dam thei het kei leh bang i cih tam?\nJesu Khris sisan mawhmaina ding bekin kingaihsun a, vantung paina ticket ciang bekin kigen hi. Ahi zongin Rom 10:9 sunga Sawltak Paul in, “Jesu pen Topa hi, ci-in na kam tawh na pulak a, sihna panin Pasian in amah hingkiksak zo hi, ci-in na lungsim sung uhah na up taktak uhleh hotkhiatna na ngah ding hi,” ci hi. Hih lai a hotkhiatna kici pen sozo cih kammal panin kila hi a, a khiatna pen damna bukim (complete wholeness) cihna hi. Tua in i kha hotkhiatna leh vangam tunna ding bek hi loin – damna, suahtakna, hauhna, thuneihna, leh vangliatna zong huam hi. Hanmual a zat ding thu bek hi loin, tuni mahmah in Khris ka damna, ka hauhna, ka lungkimna, ka vangliatna leh nopna ahih ding hi. Hih bangin i meetpih kei leh Topa in nuntakna cingtaak (abundant life) a cih kinei ngei lo ding hi. Vantung a i neih ding thu genna bek hi loin hih leitung ah zong neih ding thu ahi hi. Kum tampi sung kei zong cialpi bawlin ka vak hi. Topa hehpihna tawh piangthak, nungtolhsa hong thokik tampi ka mu hi. Tua hun lai-in ka ngaihsut ngei loh, ahih hangin Lamka lam ka hawh simin ka zak tam pen ahih leh “cialpi” bawl ding cih hi.\nTua zong pianthakna camp mah hi a, piangthak zel ahih hangin pianthak zawh thu kisinsakna kicing a om loh manin hong nungtolh kik uh ciangin, piangthak nawn lo kisa in pianthakna camp ah va hawh kik zel hileh kilawm hi. Pianthak zawh a paisuakte Lai Siangtho sin ding hiam, Missionary ding hiam in kipia in kuan uh hi. Nungzuisuahna pen kithupi sim lo hi dingin ka um hi. Tua hangin kum simin piangthak camp bawl leng, a piangthak sate mah hong pai kikkik in hong piangthak kik ding hi leh kilawm hi. Sawltak Paul in, “Eite hong it pa hangin hih thu khempeuhah a gualzo pente i hi hi,” (Rom 8:37) a cih hangin gualzo pente nuntakna ngah theih ahih lam zong kithei lo hi leh kilawm hi.\n2. Kha lamah Kkuna lanpi om hi : Biakinn sungah kha nasepna hangin mi tawm khat hong gamlum a om ciangin kilau pahpah a, paikhial a om khak ding siate leh upate lunghimawh uh hi. Lunghimawh ding mah ahih hangin khitui luangziahziah a thungen hong om nawn loh ciangin keuna lianpi om a, kilung himawh leuleu hi. Lungdamna leh lamna a om nawn loh ciangin i biakinnte khing hi. Khalam a lathak nei hong om nawn loh ciang la luite bek mah i saksak ciangin keuna lampi tawnin a pai i hi uh hi. Kha thu ah a hat deuh hong om ciang buaipih ding, a hat lo hong om ciang lah buaipih ding i hih leh i buaipih ding hong tam mahmah ding hi. Pasian kha nasepna pen ei deih ciang bekah kikoih sawmin, ei deih bangin hong gamtang leh i cih manin i biakinn sungah ta zo nawn lo hi. Pentecost ni ëthangvan mei hong kuang in” cih la i sak hangin hong kuan taktak ding lau mahmah leng kilawm hi. Mawhna thu a siatna bangin kigen nawn lo hi. Sumhau deuhte in biakinn sungah thu nei in, amau thu loin biakna kivaihawm thei lo hi. Khalam a khuamuhna nei i cihte mi citheite na hi kim lo hi. Upate leh pastorate nangawn zahmawh thu ah buaina nei i tamzo hi. Tuucing (shepherd) nasem dingte zong a tuumangte zong lo bek hi loin amau mahmah zong mangkhin zo hi. Tua hangin khalamah keuna lianpi om ka sa hi. I lasakte zong a thu hoih mahmah napi’n a sate lungsim hong lawngkha lo tawh kibang hi. I thuzakte zong a thupi lam leh a lamdang lamlam i za nuam uh a, zuih ding lam kuamah in thudon lo hi. I doctrine zuih hoih peuh leh ci-in doctrine thu i theih mahmahuh hangin kha lamah hatna lungdamna hong tun lo hi. Doctrine a hoih mahmah ahih hangin kha thu ah keu mahmah cih mi tam mahmah hi. Lai Siangtho thu ah kinialpih ding hi leng maingap huai het lo ahih hangin tua thute in ama nuntakna ah nasem lo, ama deihtelna ah Pasian thu tawh kituak lo na tam mahmah hi. Mi nautangte gen vet loh, upa kicih ding lunggulh mahmah ahih hangin nekguk thu-ah kilawm keng ci loin kisuanlahna om loin ne ziahziah hong tam hi. Hite hangin i biakinn sung gamlum zo nawnlo in gamkhing hong bang hi. La phuak Siampu in “Zogam tulpaan kai zota” a cih bangin i biakinn sung zong tulpaan kai zota ci leng kikhial lo ding hi.\n3. Kibumna, dawi leh kau vai hong laang : Pasian thu in a luahna mite leh gamte ah dawi leh kau thu kigengen loin khantohna leh lungdamna thute tamzaw hi. Ahih hangin kha lamah i niamkiat ciangin dawi leh kau, kibum leh ai cihte hong thang mahmah hi. A lamdang mahmah ahih leh nungak khat in, “Pa Pau, thungetna hong neihsak in, nitak ciangin pasal khatin hong buan thei zel hi,” ci hi. Tua a buanpaí cih pen pumpi va pai loin ahih hangin numei nu khut leh pumpi ah liamma om hi. Dawi nasepna kinakzat semsem ahih hangin i thugente in hih lam thu ah bangcih ding cih tawm mahmah hi. Power Encounter cih ciangin kha lam galdona cih zong kihilh loin galpi i do hi. Leitung galkapteín zong galdo dingzia sin tangtang uh a, a sinna uh tawh kisai gal neu leh gal lian do dingin kikhen thei hi. Osama Bin Laden that ding a kitel khia Navy Seals te bang a kisinna uh haksa penpen dingin kigen hi. Bang hang hiam cih leh a do dingte uh thahatna leh siamna nang zo dingin kithawi uh ahi hi. Eden huan sung panin mihing khem bek hi loin Pasian in vantung mite a bawlzawh a kipan a langpang ngiat Satan leh a lawmte i galte ahi uh hi. Ei zong kha lamah gal i do uh hi. Lai Siangtho in hih galte bang ci do ding cih hong hilh hangin kihilhna a tawm manin a do dingzia zong thei loin ki-om hi. Gallelhna i thuakna hang zong i et ciangin kamsang Hosea in,\n‘Ka mite thu theihna a kisap manun kisia uh hi,î (4:6) a cih tawh kituak mahmah hi. Lai Siangtho sanginn ah kibumna thu, dawi leh kau vai kigen ngei lo hi. Tuate omna lak a nasem ding a kihih hangin i theology penWestern Theology ahih manin gen dingin i ngaihsunngei kei hi.\nA hang pen amau theology ah hih thute na om nawnlo hi. Amau theology a kihel lo peuh mah en zong hel loh dingin i ngaihsun kha hi. Khutlam en thei, mitphial siam, aisaan siam, bum leh ai siam cih bang ahi zongin tuni dongin i gam sungah om hi. Dawi leh kau vai, kibum vai zong thungetna tawh siansuah in nawh khiat ding cih ngaihsutna kinei lo hi. Dam lote hong dam theih het loh ciangin tua bang mite kiangah i pawlpi mite pai lo uh a, thu umlote tung panin huhna na lamen uh hi. Kha thu ah makai dingte’n makai nawn lo i hih manin i miteín amau mit-a hoih a sak bangun na gamta uh hi. Satan biakna thu thang in North East India khuapite hong zeel hi. Nagaland khuapi Kohima ah mi 3000 bang om dingin kituat a, Garo te khuapi Tura ah zong tampi mah om cih kiza hi. Lamka ah om nawn lo hi loin gamdai in nasem uh cihna hi. I biakinnte thupi thei mahmah veín, kha thu ah bangzahin vangliatna i nei tam maw? Khangno makai khat in amau biakinn ah khangno kikhawm zapai ah 40 khawng bek hi, 60te hong kikhawm lo uh hi, ci hi. Tua ahih leh i pawlpi mi khangno tampite hong kikhawm lote bang cih ding i hiam? Centenary i bawl theih i lungdam hangin tuban kum 100 sungin bang i suak ding hiam?\n4. Pasian nasemte zong buai : Satan in Pasian nasemte hong nawk masa loin i kep pawlpi nawk ngei lo ding hi. Pastor te leh hunbit nasemte hong buaisak theih leh ama nasep a kimkhat zawhsa hi ding hi. Nidang lai in America gam khawngah Pastor te zahmawh thu ah buaina nei cih i zak pen tuhun ciangin ei sungah zong hong tung hi. Pastor te amau mimal in a buai loh hangin innsung buaina hong tun ciangin Pasian nasepna ah thazawm uh hi. Fuller Theological Seminary leh Barna Research teamteín America pawlpite a survey na panin hih bangin mukhia uh hi.\n1) Khasim in pastor 1500 in mawhna hang, gimluat man leh pawlpi mite tawh kitelkhialh manin amau nasepna nusia uh hi. (Ei gamah zong nek leh tak buai lo ding hi leng bang zah in Pasian in hong sam takpi mah hi ci-in i kipaisuak diam maw?).\n2) Pastor a kim khat (50%) kitenna buai in a zite uh tawh kikhen ding uh hi. Tua zah mah in hi thei hi leh amau nasepna nusiapah nuam uh hi. (Deihtel theih hi leh mibangzah in pastor hihna i lensuak diam maw? Tua bek hi loin zite tawh kikal bangzah tak a cidam i om diam maw?).\n3) 80% pastor te amau nasep ah cing kisa loin lungkiat manin tawp ding uh hi. (Hih pen Lai Siangtho sanginn zawh phet sem mite hizaw deuh uh hi. Amau a sep tungun cing kisa kha uh a, hong sep taktak uh ciangin pastor hi dingin midang itna, thuakzawhna, lungduaina, cihtakna cih bang nei kisa lo uh hi).\n4) 80% Lai Siangtho sangkah khit zawh ciangin Pasian nasem ding a kipia mite, amau nasepna kum nga ma-in nusia ding uh a, pawl khatteín leitung nasepna zong ding uh hi. (A thu-a theih leh a tak-a sep kibang lo ahih manin laisim laiin sem thei mahmah ning a ci tampiteín hong sep taktak uh ciangin haksa sa, lungkia in tawp kik nuam uh hi).\n5) 70% pastor in lungkiatna buaipih in nisim in zatang ne in kikem uh hi. (Lungkiatna depression hangin zatang ne Pasian nasem tampi om uh hi. Midangteí kiangah ëJesu Khris in na vangik uh hong puakpih ding hií a cih uh hangin amau mahmah in zong amau vangik na buaipih uh hi).\n6) 40% in nu leh pa kikal ah buaina nei-in lungsim nuam lopiin Pasian nasem uh hi.(Counselling khawng ah numei tawh sawtpipi a kihote upmawh sangin zahmawh thu-ah kizopna nei nuam mahmah uh hi. Pastor khen khat in hih mawhna midang tungah pulak ngam loin amau bek in thuak uh hi).\n7) 70% in thugen dingin a kithawi bek uh ciangin Lai Siangtho sim uh hi. Tua loin sim ngei lo uh hi. (Pasian nasemteín Lai Siangtho i deih manin sim tangtang tawm mahmah a, thugen nading hangin sim tamzaw hi. Tua bek hi loin, Nipi ni a thugen Pastor tampi in a um taktak uh hiam cih dong thei leng, a um lo honpi khat mah om dingin kituat hi). Topa Pasian in i theology i innkuan sung, i khalam nasepna leh eima mimal nuntakna mahmah zong a kiphungvuh dingin thupha hong pia ciatta hen. Pastor tampite siatna sungah a bual uh hangin tampi mah Pasian zat nei I hih manin lungdam hang. Topa in ama nasemte leitung gimna tawlna ah tawldamna leh vantung pan hong pai lungnopna kha thuphate a kicingin hong piaksak hen. Source: http://www.zogam.com\nRef :Laitai March,2016\nCategory FGA File Tag JM Paupu Zolai\n← ဝိညာဥ္တိုက္ပြဲႏွင့္ ေကာင္းကင္တမန္မ်ား\nPa.Lian Go Khup @ Khup Kang tawh anunung pen hungel na →


url: =Pilna zonna i thupi na :: ZOMI DAILY\nPilna zonna i thupi na\nposted on 16 July 2018 at 8:21 am Lomkholna: News, Siamsin\nA masa School i cih pen English word hi lo aa Sanginn cih na hi lo hi. Hunawng cih na a hihi. Tua hun awngsung in mi te in Thu a theizaw deuh, a pilzaw deuh te kiangah thu dong hi. Tua pen Schole ki ci hi. Hun hongpai tohtoh ciangin Hunawng sung aa pilna zon na ah a hau a zawng ki deidan hong om thei hi.\nTua a hih man in mikhempeuh- a hau a zawng, nupi papi, sila leh to ki deidan na omlo in pilna zon theih na ding hong vai hawm aa Education for All ci in tu hun ciangin University ki ci hi. Pil na om na gamah huahna leh zawh na om cih pen i theih thu a hihi.\nPilna (Sang lai sin na) ki cian tak in a hilh masa kumpi pen Prussian (Germany) hi aa 1716 kum in hongki pan hi. A kumpi pa mahmah in naupang te khempeuh pil na sinsak hi. Tua hunlai pen galki do na vive a hih mahbang in a sawtlo in gallam, ki pumkhat na lam hi ta leh a thupi pen gam hongsuak to pah hi.\nKumpi hong ki laih tawh ki zui in pilna sinna lam ah hong tha zawm semsem uh hi. 1806 kum in France (Piantit) kumpi Napoleon honghat mahmah aa Prussian hong do hi. Prussian tawh nakpi tak in Jena ah hong ki do hi. Prussian te tulza tampi si in lelh cihtak hong lel hi.\nTua pen Prussian te in Dis-aster of Prussian ‘Prussian te a’ ding in khualmial na lianpi’ ci in ciamteh hi. Tua tak ciang in Prussian te gambup in Pilsin na pen hunawng nei te, a hau te, to te a’ ding bek in ngaihsun nawn lo in gambup, mimal bup in pilna sin ding in hongkhentat uh hi. Lung kikhat pilna lam hong hanciam uh hi.\n1870 kum ciang in Europe gam sungah a thahat pen, kihtak a nai lo Napoleon lll leh Prussian te Sedan ah nakpi tak in hong ki do leuleu hi. 1806 aa kido na tawh ki lehngat lian in Prussian in zawh cih tak in hong zo hi. Tua pen Prussian te in ‘The Victory of the Schoolmasters’ Sangsia te ii gualzawh na hi’ ci in minvawh pah uh hi.\nSangkah, pilsin na ii manphat na leh thupi na a hihi. Gengen leng sau ding ahih man in a tangthu tu aa zah at phot ni. I theihsa tek mahbang in pilna pen ngunleh khamsang in zong manpha zaw aa minphat na leh pahtawi na zong hong pia hi.\nMidang te in tu ma kum tampi lai in sangna kah in pilna na zonguh hi. Zomi te in i hih leh lai i neih zawh zong kum 100 val deuhbek aa sangkah zong ki tawm lai mahmah hi.\nBangbang a hi zong in tu ni pan in Zomi te in pilzon na lam hanciam ding hi hang. Sumpen thupi mah hi. Gamdang ah, a hi aa gamsungah a hi zong in sumzon ding i ki pattah pen hoih mahmah hi. A hi zongin hi zo hi leh Nu te Pa te U te in ih tu ih ta te, lh nau ih sanggam te kiangah pilna mah honghiam ciam un ci zo leng hoih pen ding hi.\nlh minam i it leh pilna lam ah i makaih ding ki sam penpen ding hi. Gamdang ah ih ki sap sangin sangah ki khaleng i it na leh i deih sak na pen sawtki khom pen zaw ding hi lo hiam?\nI neih khempeuh, l hih theina bangbang in kipan pih in Zomi te’n pilna thupisak ni. Tua hih leh ih gam ih lei ah sum hongki thalawh lel ding hi. Siamsin Library\nPrevious: Naupangno khat inndawl 20 pan kiasuk, anuaidawl ii sikzawn pomkha bilbel in nailang khitciang ki honkhia\nNext: World Cup Final kimawl laitak Pussy Riot kici Band te’n lungphona nei\nZomi Cup 2015 Group Standing & Road Map\nZAM Thupuak :: 11 Feb 18 (Zomi Cup kipan tading)\nThuhilhkhial Syate gen theih zel thu 13\nZomi Huam ~ Pu Zokhai


url: =HELL Khuk pan laikhak :: ZOMI DAILY\nposted on 17 May 2018 at 9:06 pm Lomkholna: News, Siamsin\nNikhat ni in Louise a kici nungakno khat in manglamdang khat man hi. A mangin Hellkhuk pan in laikhak khat ngah hi. Tua laikhak a pia pa zongh hell khukpan hong pai hiaa meikhu ngimnam vauvau lai hi. Louise in tua laikhak hong in simpah hi.\n“Ka lawmit aw, Pasian thukhena mai ah kei ka dingta hi. Tua hangin na tungah mawhsakna kong ngen nuam hi. Pasian’ thuman thutak thei napicin khat vei bek nong ngen ngei kei hi. A lampi nong hilh kei hi. Tuni mawhsakna ka thuakna pen thuman lampi nong hilhloh man a hihi. Leitung nate hongdeihsak mah hive cin maw, tu’n bel zekai lua ta!\nDen mahmah in lam honglak hilecin kei hellkhuk lampi ah pai kha lo ding. Leitung ka lawm it pen aw, bangmah nong ngenloh sese- tu’n ken lawm hong ci thei nawn keng ei”\nHih lai a simkhit phet in Louise a khitui luangin kap aa tuabang tengtawh khanglo hi. A khanlawh ciangin a mang a hihhangin a innsung khempeuh hell ngimnam kizel hi.\nHih Louise pen lungdamna thu hilh ding sapna a ngahsa hiaa a hizongin a lawm it mahmah Marsha kiangah Pasian thu ngenpih ngeilo hi. A lungsim sungah nasa mahmah, kisik mahmah hi. Zingsang ciangin a lawm Marsha biakinn ah kikhoppih pah ding ci in phone tawh a hopih leh:\n“Bill, Marsha kong hopih thei dia?”\n“Louise, Marsha tungtang thu hong ki hilh nailo hiam?”\n“Zanni zan in Marsha pen mawtaw tuahsiatna hangin hong sihsan khin lian hi ven”\n(Hihthu in Louise’ lungsim bangzah in na a sa zentam!) Siamsin Library\nPrevious: University sangnaupang numei khatin Underwear bektawh Thesis Presentation bawl\nNext: Japan ah meileng ahun Second 25 ki pelhkha ahih manin Company te’n mipitung thumnanei\nIndia ah Ferris Wheel tutna kilawnkhia in numeino khat aphual ah sipah, mi 6 liam\nMalaysia UNHCR zumpi November 06 (Tuesday) nikhat kikhakding\nAki vuknelh dikna thaikhia in ~ Tdkhen


url: =Tulaai Leitung Thang Tuamtuamte Updates (Oct 25) :: ZOMI DAILY\nposted on 26 October 2017 at 7:21 am Lomkholna: Khawmpau, News, World\nUS President Donald Trump in Refugee te US gam luutsakna ni-120 sung akhaktanna hunbeita a, October 24, 2017 ni in Refugee te US gam sung luutziahziah theihnading suaihkaai-signed ta hi. Khamul cheapchuap gam-11 te limsitmahmah photding ci hi. Zomi Refugee te US ongnawh len ziahziah tading cihna hi. VOA\nNorth Korea kipeikik\nNorth Korea Hydrogen Bomb tui sung hinawnlo in Leitangtung ah sinding kahihman un Leitung mihingte kidawm hen ci in ci in North Korea Ulian khat ahi Ri Jong Pil in October 25,2017 genkhia ta hi.Tua ban ah North Korea in kakam vua gingkhia bangbang asempahpah te kahi uhhi cih behlap hi.US President Donald Trump in bel nungkaal sung in Fox News te kiang ah North Korea tawh kisai in US peen amunmun pan kigingsa in om a namuhngeinaai loh uh bazaak ngeinaailoh uh apiang ngeinaailo thu leh nasepna namuding uhhi cin gen hi.Mikha sung President Trump Asia zinding a South Korea baangding ahihman tuasung thukhat omkhading in upmawh huai hi.CNN\nChina Communist Party Khawmpi\nSengam a Uk ahi Communist Party ten kum-5 ah khatveita aneihden uh Party Khawmpi October 25,2017 ni in bawl uha,Kum-5 sung amakaih ding in President Xi Zinping kithutuak tak in teelkik uhhi.VOA\nAsian Gaalkaap Mang Khawmpi\nAsean Gaalkaap Maangkhawmpi Philippine gam Manila Khuapi ah October 25,2017 ni in kipanta uha US Secretary Of Denfense James Mattis zong vakihel in Asean gam sung mihingzalenna lam ahanciamna leh Phillipine gaalkaap te IS lubawk khat agawhlupna te pahtawina akamtawh pia hi.VOA\nPresident Trump leh Repulican Senator nih kitoto\nPresident Trump i nasepna leh ama mimal onzia dik asahetlo Tennessee State Senator Bob Corker leh Arizona State Senator Jeff Flake ten term kik ah apan mun demlo nawnlo ding cihkhensatna Upper House ah apulaakna tungtawn in President Trump in “Kacimah ve zawhngaplo a demngam nawnlo hiboh” ci in October 24,2017 ni in genkhia hi. Senator Bob in bel Trump in igam ongmaimialsak ding hi haicitcit hi ci a, Jeff in ahihleh White House sung a avaaihawmzia leh Siahpiak vaai ah Trump vaaihawmna deihlo hi.CNN\nUS leh Kawmlgam\nKawlgam Gaalkaap ten Rakhaing State a Mivom te abawlsiatna hang in US ten Gaalkaap lamtawh kisai a panpihna dokkik in Gaalkaap Lubawkte US azintheihna te khakcipkik ding ci in US State Department ten October 25,2017 ni taangkokhiata uhhi.BBC\nPresident Trump kideng\nUS President Donald Trump Capitol Hill ah Republican Party tetawh thukikupna neiding October 24,2017 apailaitak Clayton kici kum 36 apha Pasal khat in Russia Dialkhai banensa in Trump nadenna ahihman in palikten mahpah uha, President Trump bel atheikhalo dan in tal au au in paise hi.Midengpa ahihleh kimanphot hi.BBC\nRelated: EU gamte’n Africa leh Middle East panin Refugee mi 50,000 laksawm\nIS te kikaaikhawm kik\nSyria leh Iraq gamsung ah IS misok polok te ukcipna Khuapi lianzaw deuhteng US leh Apawlte ahizong, Iraq gaalkap te Kurd gaalkaap te hanciamna tawh IS khutsung pan lakik in IS beidektak in aom laaitak in Gampuapan IS panpih mi 5,600 bang tusung bekbek in ciahkik ci in Middle East gaalvaai akancian ten October 24, 2017 ni in genkhia uhhi.BBC Thang Khawm Pau\nPrevious: Russia numeikhat cikhum kihuanna tuisa mahmah lakah kia in sipah\nNext: Vuanzi Salai Isaac Khen in Media le kipawlnate State level – Khuado vai kimuhpih\nTunnu’ itna ~ Tdkhen


url: =Independent MP vai ~ Pu Thangboi :: ZOMI DAILY\nposted on 29 August 2020 at 12:12 am Lomkholna: News, Politics, Thangboi, Zomi\nKalay, Tedim, Tonzang pan independent (khat kia tangdin) in MP dem ding ih om phenghphangh ciang in pawlkhat lung himawh in sakpan khangpan dotna om zeelzuul ahih man in atom in gencian leng:\nIndependent a din pen Party tawh kibang lo in baih mahmah hi. Committee zong kul selo in a form teng fill up khit teh Falam district zum ah vapuak ziau ahi hi. Ih puak ni leh interview ni ni 2 bek ki thapaih pih hi. Party dan mah in Logo leh Manifesto neih kul ahih man in tua munte ah ih khauhsak luat leh sawt thei hi.\nParty tawh ki level phial mah a nasep kul ahih man in sum tambei mahmah hi. Party pen a party min tawh paiziau hi a ei’ mimal hoihna/hoihlohna sang in a party liim leh vang ki enzaw hi. Independent ah tuadan hilo in ei mahmah direct a hong ki en ahih man in asia apha avek in ih khuk kul hi.\nParty te’n khualian teng ah member neikhin uh a independent in tua tan tunna ding hamsa mahmah hi.\nKitelna ah gualzawhna ding in (Tonzang level ah) atawmpen sum teng 100 bang zatzawh kul ding hi. Tua zah a kipiakkhiat akul hang mipi in min le za deih lel ngel a hong muthei lai hi. Guallelhna khat nei leng uiko ngeuko a hong kiko ding hilai hi. Party pawlkhat bang in tua dan a mikoko ding sumguai in khawi ngiat lai uh hi.\nGualzawhna khat aneih zenzen leh bel party pan a MP te sang asepnop nak leh na semthei zawding hi. Party thukhun khawng tawh kihen nawnlo ahih man in suakta tak in kipeii thei ding hi. Party tawh kisem theilo/kisem ngamlo thu pawlkhat Independet te’n semthei ding hi.\nA thuneihna (power) pen Party pan a MP kahte mah tawh akikim linlian ahi hi. Amah atung ah kuamah omlo ahih man in ama’n semzo zawlai ding hi.\nIndependent a dingte atamzaw in Party pan in dinsawm masa uh a alem theih mahmah loh ciang a independent a ding uh hizaw hi. Kuamah ut masalo hi. Ih gensa mah bang in tambei in kigim zaw pek hi.\nThukhat ah bel Independent tawh ading te’n ih gam ih lei hong khualna uh lianzaw ding in uphuai mahmah hi.\nIndependent a dingte party a ututna vuah lutthei lel uh hi. Gtn. in Bob Tuang @ Pu Kham Lam Tuang bang in gualzawhna angah khit teh ZCD ah alut nop leh akingah lua hilel hi. Pu Vum Nang te Pu Kapnote zong tua bangmah hi. Autna peuh vuah luttheih hi.\nMore: ZCD Party in tulaitak Challenging Moment pen Great Opportunity in ihsang zodinghiam\nBangbang aizong Independent a din pen baih hetlo ding, thuakna leh supna baina tam mahmah ding ahih man in ading peuhpeuh thupisa in ka zahtak mahmah hi. Genkhialh a om leh ngaidam, Mung Laan Thang (Tonzang, Zogam)\nPrevious: Thuthak tomkim ~ The Tedim Post (28 Aug)\nNext: USA, Maryland pan Pi Tun Za Cing (Limkhai, Hatzaw) in hongnusia


url: =Lawhsapna pan Lawhcinna ah ~ T. Sawm Lian :: ZOMI DAILY\nposted on 6 February 2017 at 3:00 am Lomkholna: Article, Sawmlian\nMihingte in lawhsapna i maingat dan leh lawhcinna i lamet dan kibang het lo hi. Mi pawlkhat in lawhcinna pen nuam tak leh baih taka ngah sawm uh hi. Baih taka lawhcinna sangin haksatna leh lawhsapna tampi kal pana lawhcinna pen a ngahte adingin lungdamhuai zaw pekpek hi. Lawhcinna thupi tampi pen lawhsapna pana lungkia lo a sep tantanna-ah om ahihna hih anuaiate panin kithei hi.\n1. J. K Rowling – Novelist (Harry Potter)\nHarry Potter tangthu gelhnu Joanne ‘Jo’ J. K Rowling pen waitress na sem zel ahi hi. A laibu pen publishers 10 val in a nawlh khit uh ciang, a paina nunung pena a CEO’ tanu kum 8 mi bekin a pa kiangah tua laibu suahkhiatsak dingin ngen ahih manin a kisuahkhia bek ahi hi. Ahi zongin a laibu in leitung bup zeel a, kum 5 sung bekin Multi-millionaire hih lawh mawk hi! A laibu bawlna hangin kum 2008 in United Kingdom a numei hau pen 12-na hi liang hi.\n2. Abraham Lincoln – US President\nUS President 16-na, Abraham Lincoln pen sing inn neu khat pana khangkhia ahi hi. USA President minthang khat hi-a kithei pa pen, tua bang a minthan nadingin a lampi tot pen baih lo ding hi. A sumbawlna ah nihvei lawhsam a, a zi in sihsan hi. State legislature pan USA President a tun nadingin 9-vei tak lawhsam a, a hanciamna, a kuhkalna leh a hangsanna hanga President minthang mahmah hi thei hi.\n3. Ludwig Van Beethoven – Composer & Pianist\nA violin tum siamloh luat manin a siapa lungkia lua a, Music leh laphuak lamah lametna nang tungah om vet lo hi” ci liang hi. Tua bang kawmkalah Beethoven in na ging peuhmah za thei nawn lo sawnsawn lai a, a dam sungin a bil in khua za thei nawn lo suak hi. Ahi zongin a khutsuakte laka thupi penpen 4te pen a bil in bangmah a zatnawn vetloh hun (completely deaf) khit cianga a bawl/phuak (composed) ni mawk hi!\n4. Henry Ford – Ford Company Founder\n“Lawhsapna pen pilzaw leh ciimzaw-a bulpat kik theih nadinga hun hoih ahi hi” a cipa leh leitungbup a mawtaw bawl company minthang Ford Company neipa leh a phuankhiapa Henry Ford in mawtaw bawl nading munpi bawlsawmin nihvei lawhsam a, lungkia loin a thumveina ciang lawhcing pan hi.\n5. Colonel Harland Sanders – Founder of KFC\nSanders pen kum 65 mi ahih in, “Chicken Recipe, Kentucky Fried Chichken” bawl zuak dingin mun tuamtuam 1000 valah pai a, lawhsam hi. Kum 10 val tua banga a sepsep zawh ciangin kum 75 mi ahih ciang a company phuatkhiat “Kentucky Fried Chicken” pen dollar 15 million in laisak leisak uh a, gam 120 ah sai 18,000 val nei man hi!\n6. Walt Disney – Co-founder Disneyland & Film Producer\nThe Walt Disney Company (Disneyland) a kiditkhiat ma-in Walter Elias Disney pen a sepna Newspaper Editor in “idea nei vet lo hi” ciin tawng a, tawpsak hi. Sum le pai ah tamveipi lawhsam a, companyte in 302 vei tak a nasem dingun deih lo hi, kici hi. Tua bang pana lawhcinna a ngah ahi hi.\n7. Sir Charles Spencer Chaplin – British Comic Actor & Filmmaker\nCharlie Chaplin pen a naupan lai panin gentheihna leh haksatna lianpipi in tuam a, tagah kepna inn-ah zong kihoih hi. A tangthu gelhpa David Robinson in, “Leitunga mihingte lakah, gentheih luatna pana mi haupi a suak thei tangthu zaknop leh lungsim a lawng pen” ci liang hi. Kum 1975 in Knight Commander of the Most Excellent Order of the Britist Empire hihna kipia a, kum 1962 in University of Oxford leh University of Durham in Honorary Doctor of Letters pia liang uh hi.\n8. Jack Canfield ang Mark Victor Hansen – Chiken Soup for the Soul\nChicken Soup for the Soul cih laibu a gelh uh pen suahkhiatsak dingin New York a publishers 33te in nawlh uh a, California a America Bookselleers Association-te laka 90 in zong nawlh uh hi. New York Publishers in simmawh takin, “Nobody wants to read a book of short little stories” ci sak liang uh hi. A tawpna-ah Health Communication Inc. in suahkhiatsak uh a, tuhunin pau tuamtuam 31 tawh kilet-in, 53 million copies val kizuakkhia ta hi.\n9. Elvis Presley – King of Rock & Roll\nKum 1954 in Jimmy Denny, Manager, Grand Ole Opry in Elvis Aaron Presley pen amau laka la sa taak lo hi ciin, “Siam nei lo na hih manin na nasep ngeina truck mah hawl kik in” ci a, ahih hangin Elvis Presley pen lungkia nuam tuan lo hi. Lungkia lo-a a hanciamna hangin King of Rock and Roll cih minphatna kipia a, kum zalom 20 sunga la siam mithang pen (one of the most popular musicians of the 20th century) kici liang hi.\n10. Steven Spielberg – Film Director & Producer\nSteven Allan Spielberg pen University of Southern California (School of theater & film and television) ah sin dingin a ngetna pen, amah-ah lametna siate in nei lo ahih manin nihvei tak nawlh uh hi. Ahih hangin leitunga film muhnop penpente (biggest movie blockbusters in history) pen a khutsuak hi mawk hi. Film Industry in limpiahna huang sungah Steven Spielberg manphatna pen dollar 3.2 billion hi, ci uh! February 5, 1994 in nihvei taka a nawlh University of California in Honorary Doctor of Fin Arts pahtawina piakik uh hi. TIME Magazine in, “100 Greatest People of the Century” ci liang uh hi.\n11. Stephenie Meyer – Novelist & Producer (The Twilight Series)\nTulai film a thang mahmah Twilight tangthu gelhnu Stephenie Meyer in publishers 15 kiangah a tangthu gelh suahkhiatsak dingin ngen a, 9 in nawlh pah giap uh a, 5 in dawnkik (reply) taak in zong ngaihsun lo uh a, a lak ua khat, Jodi Reamer of Writers House in lametna neucik tawh ‘chance’ pia uh hi. A lamdanpi-in Twilight series 3 gelh dingin dollar 750,000 piak ciam uh hi. Kum 2010 in Forbes in a thugelhna panin dollar 40 million thalawh ta ciin gen uh hi.\n12. Michael Jordan – America Professional Basketball Player\nMichael Jordan pen mi tampi in lawhsapna thu a thei lo dingin i ngaihsun hi. Ama kipulakna pen hih bang hi; “Game 300 tak lelin, 26 vei tak tavuan poimawh mahmah ka tunga hong kisuanah ka lawhsam hi. Ka hun sungin tam veipi ka lawhsam kikkik a, tuate hangin ka lawhcing hi” ci hi.\nNa up, na muanngam zah nang aa hi. Lungkia loin lametna thak tawh na mai a paisa mi hangsante sulnung zui dingin hanciam in.\nDaihna Cabin || 31.5.2013\nPrevious: Christian Hymn te’ tangthu: Ngai Un! Vantungmi’n Lasa\nNext: Romania gam lungphona hangin kumpi in nekgukna tawh kisai thukham thak abawl zukkik ~ TK Lian\nKaphawkpak khuanung thu tawm ~ Lengtong Pauno\nZomi Bible Mission Trip March 21-25, 2016 Shelbyville, TN


url: =CDU Le RSC Pan Thuzaaksakna ~ Thu Tatuam (Siyin News)\nCDU Le RSC Pan Thuzaaksakna\nTuesday, November 25, 2014 Refugee Taw Kisai No comments\nCDU palai sepna taw suutpom kipawlna lampuite le CDU/RSC kimukhopna sia 21-Nov-2014(Fri) ni-in, UNHCR meeting khan ah zing nai(9-12) dong ki nei hi.\nMs. Brittosha,CDU pan kikuppuina:\nMalaysia ngam om, Suutpom kipawlna sia UNHCR pan awina le ceptena taw hong ki phuan sak hi. Ahing zong, Non- Myanmar Ethnics atu mi (50) pha hamtang tu a, Myanmar Ethnic ahi le mi(300) pha hamtang tu hi. Mi khat ahibale Innkuan khat ii kum khat pawl luut man sia RM150/ saang tamzaw ngawl tu hi. Kum khat sung hong ki en cik tu hi. Tua zawk ciang UNHCR nuai ah aom kipawlna ci-in hong ki ciamte pheang tu hi. Suutpom kipawlna CBO khat sim in zui tu thukhun le mungtup nei ham tang tu hi. UNHCR ah register nganopna hang bek taw in pawl sung a luut hi ngawl tu hi.\nCBO kipawlna khat le CBO lampui khat sim ii kisap puicinnate hong kikuppui zawk ciang, lampuiteng ding kawm, ziatsang khut laam in tongciamna hong neisak hi. Tongciamna man zawk ciang laidal tung ah ka tongciam nate bang ka zui tu hi ci, mintupna hong nei sak hi.\nCDU thuzaksakna: Suutpom kipawlna khat sim in 2014 Activity Report le 2015 year plan sia Dec 18,2014 maa in CDU zum ah hong puak tavun. Dec 18,2014(Thur) ni CBO kipawlna pan lampuite ngualnop vaakhopna sia Taman Jaya Park ah kinei tu hi. Lampui peuma peal ngawl in hong pai ta vu. Tua ni in CBO lampui thum tek kipia tu hi.\nMs. Rajani, RSC pan kikuppuina:\nCasi password sia RSC na huan phit ni in hong kipia hi. Casi om ma, MY No.ngasate password sia email taw hong ngen ta vun.\nCasi sung ah status tatuam atu huan tuni aki suang zong, RSC pan phone taw kong sam mateng zum ah pai heak vun.\nNangma phone no. bek hingawl, na lawmte, na ompuite, na naseppuite le innkuanpuite phone no. zong kipia thei hi. Ahizong na thu sia kuama kung kisonsak ngawl tu hi. Nangma phone a kinga ngawl ciang na lawmte, na ompuite, na naseppuite le na innkuanpuite phone ah hong ki paupui tu hi. RSC pan paupui hi, na son sak in ci vaithak sak tu hi. Banghang sam cisia ki son ngawl hi. Tua ahi man, Phone, Email le Lai taw RSC ah hong kizom kik tan.\nNang phone no. na lai le amanlaang zasak kik pai ta vun.\nIOM vaihawm na taw, na leen tu ni he zo na hi ta zong, na phone sia vanleang tung na thet mateng nangma tawi in.\nP3 programme taw USA ah apai tute, UN card nei kul ngawl hi. DNA test mansate , RSC huan tu sam kipan zo hi. Khanghamte le a nasia damngawlna nei te hong zasak ta vun. Vai angaangthei natu hong hanciam pui tu khu hi. Ahizong bangma kamciam pia thei ngawl khu hi.\nRSC huvau dongh nop om peuma KLInquiries@rescue.org ah zasak tavun.


url: =This is the Augusta Necklace by Vanilo. The necklace combines Coral stones with the misty green of Jade, encased in an intricate filigree design. Handmade in Colombia by Vanilo's team of talented artisans\n24K Yellow Gold Vermeil on Sterling Silver, Coral and Jade\nfrom 9.11” to 28cm long with 2” to 5cm chain extension


url: =Luka 21 (TDM)\nTedim BibleLuka 21< = >\n1 Jesuh a khuadak leh mihaute in biakinn sumkuang sungah a letsong uh a khiatna, 2 le a zawng meigong khat in zong sumnen tang nih a khiat a mu hi. 3 Tua ciangin amah in, “Ke’n kong cih in-ah, hih a zawng meigongnu in a dangte khempeuh sangin tam zaw a khia hi. 4 Bang hang hiam cih leh adangte in a zatval uh sumte a khia uh ahi hi. Ahi zongin hih numei a zawng mahmah hinapi-in a nuntak nading khempeuh a khia khin ahi hi,” a ci hi.\nJesuh in Biakinn Siat ding Genkhol\n(Mat 24:1-2; Mrk 13:1-2)\n5 Mi pawlkhat in suang hoih mahmahte tawh kilamin tua biakinn hoihin a thupi mahmahna le Pasian tungah letsong tampi a kipiaknate a gen uh ciangin Jesuh in, 6 “Tu-a na muh uh hih nate khempeuh a siat gawp ding hun hong tung ding hi. Inn lamna-a a kiciang suangte a kithuapin a om nangawn om nawn loin kiphel kek mang ding hi,” a ci hi.\nLimte le Bawlsiatnate\n7 Tua ciangin amaute in, “Cik ciangin hih thu hong piang dinga, hih thu a pian ding ciangin bang lim hong om ding ahi hiam?” ci-in a dot uh ciangin 8 Jesuh in, “Kidawm unla, mi’ khemsa-in ta kei un. Bang hang hiam cih leh keimah a kineih mi tampi hong pai ding uh a, ‘Keimah, Khrih ka hi hi; a hun hong tungta hi,’ hong ci ding uh hi. Tua bang mite’ nung zuikha kei un. 9 Gal thu ahi a, gam kilumlet nading thu ahi zongin na zak uh ciangin lau kei un. Hih bang thute a hong piang masa ding mah hi a, ahi zongin bei nading hong naita hi, a cihnopna hi nai lo hi,” a ci hi.\n10 Tua ciangin Jesuh in a thugen zomlai a, “Gam khat le gam khat hong kido-in, kumpi khat le kumpi khat hong kido ding hi. 11 Mun khempeuh ah nakpitakin zin hong liingin, kialpi le pulnatna zong hong tung ding hi. A kihtakhuai a tuamtuamte le lim lianpipi vanah hong kilang ding hi. 12 Ahi zongin hihte khempeuh hong pianma-in keima hangin note hong kimanin hong kibawlsia ding hi. Kikhopna innte-ah thusitna thuakin thongah khiat dingin hong ki-ap dinga, ukpite le kumpite mai-ah hong kipaipih ding hi. 13 Hih hun sung pen note in Lungdamna Thu na gen theih nading uh hunhoih ahi hi. 14 Tua hun ciangin eite in bangci gen ding cih lunghihmawhin nei kei un. 15 Bang hang hiam cih leh tua hun ciangin note’ gen ding thu le pilna kong guan dinga, na galte uh khat beek in note’ thugen hong nial zo loin, zong hong sel zo lo ding uh hi.Ref 21:14-15 Luk 12:11-12* 16 Na nu na pate, na sanggamte, na behte le na lawmte mahmah un note hong khia dinga, note pawlkhat in thahna na thuak ding uh hi. 17 Mi khempeuh in keima hangin note hong mudah ding uh hi. 18 Ahi zongin na khat nangawn uh mangthang lo ding hi. 19 Hih bangin thuakzo le-uhcin nuntakna taktak ngah ding na hih manun kiptakin om un.\nJesuh in Jerusalem Siat ding Genkhol\n(Mat 24:15-28; Mrk 13:14-23)\n20 “Galkapte in Jerusalem khuapi a umcihna na muh uh ciangin tua khuapi a siat nading naita hi, ci-in na thei ding uh hi. 21 Tua ciangin Judea gam sunga omte mualtungah tai un. Jerusalem khua sunga omte zong tai khia unla, gam sung khuaneu-a om mite, Jerusalem khua sungah lut nawn kei un. 22 Bang hang hiam cih leh Lai Siangtho sungah a kigelh mah bangin, ‘Gim Piak Ni,’ ahi hi.Ref 21:22 Hos 9:7* 23 Tua huna naupaiite le naungek neite adingin haksa mahmah ding hi. Hih leitungah gimna lianpi hong tung dinga, Pasian in hih mite gim a pia ding hi. 24 Mi pawlkhat, namsau tawh kithat dinga, pawlkhat, galmatin gam dangah kiciahpih ding hi. Tua ciangin Gentail mite’ uk hun a bei matengin Jerusalem khuapi a siacipin om ding hi.\nMihing Tapa Hong Paina\n(Mat 24:29-31; Mrk 12:24-27)\n25 “Ni, kha le aksite tungah lim hong om ding hi. Tuipi ging le tuihual liante kihtakna hangin leitung mi khempeuh lau-in lunggim ding uh hi.Ref 21:25 Isa 13:10; Ezk 32:7; Joel 2:31; Mang 6:12-13* 26 Leitungah tu-in bang hong piang ding, ci-in a ngaihsut kawmun mite lau-in sibup ding uh hi. Vantunga om nate a pai ngei bangin pai nawn loin lampial mangkhin ding uh hi. 27 Tua ciangin Mihing Tapa hong kilang dinga, minthanna le vangliatna tawh meii lakah hong pai ding hi.Ref 21:27 Dan 7:13; Mang 1:7* 28 Hih thute a pian ding hong kipat ciangin, note hong kihotkhiat ding hun hong naita ahih manin, dingin nuamna lungsim tawh khuadak un,” a ci hi.\n(Mat 24:32-35; Mrk 13:28-31)\n29 Tua ciangin Jesuh in amaute kiangah thugentehna khat gen a, “Theikung a kipan singkung khempeuh en dih un. 30 A teh hong no na muh uh ciangin khuakhal hong naita hi, ci-in na thei uh hi. 31 Tua mah bangin hih thute hong piang na muh uh ciangin Pasian’ Ukna hun hong tungta ding hi, ci-in na thei ding uh hi. 32 Hih lai-a om mite a sih khit ma-in hih thute hong piang ding ahihna phawk un. 33 Van le lei a mangthang zongin ka thugente mai mang ngei lo ding hi.\nVil ding Hanthawn\n34 “Limtakin kidawm un. Thakhat thu-in tua Ni hong tung kha ding ahih manin zune anne le leitung nuntakna lunghimawhin thamang kei un. 35 Theihkholh lohin thang kisai bangin leitung mi khempeuh tungah hih thu hong piangvat ding hi. 36 Hih thupiang khempeuh thuak zawh nading thahatna na neih nading uh le Mihing Tapa mai-ah na din theih nadingun a tawntungin thu ngenin vil niloh un,” a ci hi.\n37 Tua sungteng nisimin Jesuh in biakinn-ah thu hilh a, nitak ciangin pai khia-in Oliv Mual tungah a giak zel hi.Ref 21:37 Luk 19:47* 38 Ama thuhilhna a ngai dingin mi khempeuh zingsang simin biakinn-ah hong pai baih uh hi.